Muusikoiden.net - Keskustelu - Tampereen Rantatie sekä palaneet reenistilat ja rakennus\nAihe: Tampereen Rantatie sekä palaneet reenistilat ja rakennus\nEn tiedä onko oikea alue mutta nonii runoillaas tänne nyt tästä Tampereen Rantatien palosta, jossa meillä ja monilla muilla meni bänditilat ja kaikki\nkamat ja bändien historiaa jne. Kaikki lehdet kun alkujaan kirjotteli jo asiasta muodossa "vanhat teollisuusrakennukset"\njoissa oli jotain toimintaa tai laitapuolen kulkijoita. Koko ajan siis annettiin tällanen kuva ja yhdessä radio uutisessa\nihmeteltiin että miten savu vaikuttaa Uusi Päivä sarjan kuvauksiin.no joo eipä vittu vois paljo vähempää kiinnostaa.\nPaloa edellisenä päivänä hesari kirjotti jo kuinka sinne suunnitellaan seniorirakennus tiloja tikkutehtaan alueella ja\nvastaavaa että se alue saadaan näyttämään..no edustavammalta todennäköisesti heidän tarpeisiinsa.\nJa palohan oli tahallaan sytytetty. Siitä ei epäselvyyttä ole koska kyseinen rakennus koitettiin polttaa kaks kertaa aikasemmin\nja samana päivänä vielä. Palossa kuoli siis yks ihminen tuolla toisella kertaa. No siitäki uutisoitiin että vanhoja teollisuustiloja\njoissa oli joku laitapuolen kulkija nukkumassa. Samana päivänä oli siis nähty kahden tyypin juoksevan pois pois paikalta ko\neka kerran yritettiin sytyttää mutta sillon palo saatiin sammutettua heti. Nonii ketä kiinnostaa!? Vanha teollisuustila ja laitapuolen\nkulkija. No tämähän palo oli sinällään pahin että tuo "nimetön" henkilö kuoli siellä eikä se ketään kiinnostanu. Yllätys.\nOlin ite tosiaan reeniksellä nauhoittelemassa matskua ekalla kertaa kun oli sytytetty mutta palo saatiin sammutettua aika nopeesti.\nNo kolmannella kertaa työstin taas reeniksellä matskua ja ihmettelin pientä savun hajua pois lähtiessä ja ulos mennessä\nhuomasin ovesta ulos tullessa että oli jo savua pihalla nii paljo että ei juuri eteen päin nähny ja poliisit ja palokunta paikalla jo.\nPalo oli siis sytytetty taas rakennusen toisen puolen nurkkatilasta joka siis ilmeisesti oli aika samalla paikkalla missä aikasempiki\npalo oli ollut. No poliiseille tiedot ylös ja pois alueelta.\nKoko yö sitte valvoa ja odotella tietoja ja koko ajan rupes oleen selkeempää että kaikki tulee palamaan ja niinhän se meniki sitte.\nMeni kaikki omat nauhotus ja soittokamat. Kolme viikkoa sitte hommattu 70-luvun sg jota useempi vuosi oli tullu etittyä. Meni laina basso ja skepa.\nMeni satojen tuntien työt ja levyllinen keskeneräistä materiaalia. No monilla tyypeillä meni rahallisesti huomattavasti isompi summa\ntavaraa viereisissä tiloissa eli toisin sanoen rahassa korvaamaton tapaus monille.\nTästähän voi vaikka ja mitä salaliittoteoriaa ruveta kehitteleen mutta pistää se vähä miettimään että seuraavana päivänä paikan päälle\ntulee pukumiehet kuvaamaan rakennusta ja tämä rakennus nyt kun sattuu oleen uusien rakennushankkeiden edessä esteenä alueella\njossa rakennetaan uutta tunnelia ja muutenki tuolle paikalle missä tuo reenistila oli niin oli suunniteltu jo etukäteen kaikkea.\nJokainen voi vetää omat johtopäätöksenä asiasta mutta henkilökohtaisesti vituttaa jos tämä tilanne aijotaan lakaista vaan maton alle\nniinku todennäköisesti tulee tapahtumaan.\nEipä tässä sitte muutako että helvetin hyvää keskiviikkoa.\nTaidan olla ihminen..voi ei.\nKarua on... menee ihan varmasti sellaista, mitä mikään vakuutus ei korvaa!\nTsemppiä kaikesta huolimatta!\nTää oli karu tapaus.. Toivon että asia ratkeaa niin että se olis edes jokseenkin tyydyttävä kaikille osapuolille.\nDr.El: Tästähän voi vaikka ja mitä salaliittoteoriaa ruveta kehitteleen mutta pistää se vähä miettimään että seuraavana päivänä paikan päälle\nTäysin mahdollista. Eiköhän tästä kapitalisti maailmasta tekijä tuohonkin hommaan löydy.\nTampereen kaupunki sitä ei tarvitse, koska voivat pakkolunastaa koko tontin halutessaan.\nOnhan siinä eläkeläis porvareille komiat näkymät Näsijärvelle.\nTunneli samalla kohdalla vie vielä liikenteen melunkin pois. Hyvin suunniteltu.\nNoista palaneista soittimista yms. ei voi kuin ottaa osaa.\nOlisi nyt edes joku Harley Bentoni palanut. En kyllä itse olisi arvokitaraa pitänyt tuollaisessa paikassa ja nauhoituksistakin pitäisi olla kopiot.\nEnnen paloi sahat ja nyt palaa rakennukset arvotontti paikoilla.\nTuskin sattumaa kuitenkaan.\nIte alueella päivittäin liikkuvana ja reenaavia bändejäkin tuntevana on pakko ihmetellä vakuutusten puutetta. Koko rantatien alue on jo pitkään ollut niin epämääräisen touhun ympäröimä, että luulis hälyytyskellojen pikkuhiljaa soivan. Vakuutus nyt ei tietenkään korvaa henkisiä kolhuja, äänityksiä jne. Mutta jos kamaa on kertynyt tonnien arvosta niin hohhoijjaa.\nTarkotus ei ole vittuilla. Tsemppiä asianomaisille.\n12.11.2014 21:43:07 (muokattu 12.11.2014 21:44:09)\nErskine: Ite alueella päivittäin liikkuvana ja reenaavia bändejäkin tuntevana on pakko ihmetellä vakuutusten puutetta. Koko rantatien alue on jo pitkään ollut niin epämääräisen touhun ympäröimä, että luulis hälyytyskellojen pikkuhiljaa soivan. Vakuutus nyt ei tietenkään korvaa henkisiä kolhuja, äänityksiä jne. Mutta jos kamaa on kertynyt tonnien arvosta niin hohhoijjaa.\nKotivakuutus korvaa sekin jos on harrastevälineitä eikä työkaluja\nNiin tossa mun kirjotuksessa pointtina oli myös vähä toi että miten tuota touhua tullaan todennäköisesti kattomaan läpi sormien ja miten sitä heti alkujaan käsiteltiin lehdissä ja oikeastaan ennen tapahtumaa jo. Siis tätä viimeistä paloa. Ja myöski sitä että siinä aikasemmin tosiaan kuoli tyyppi. Kiinnostais siis että joskus porukka vois porukalla ottaa tällasiin tilanteisiin vahvemmin kantaa eikä vaan antaa asian olla.\nNiin että jos kerta pihalla on nähty "pukumiehiä", niin barrikaadeille vaan? Vai miten tässä pitäis ottaa kantaa? Jos kyseessä on tuhopoltto tai sen epäily niin siitä lienee Poliisille ilmoitus mennyt ja Poliisi sitten tutkii, miten tutkii. Voiko tähän muuten ottaa kantaa? Surullinen juttu joka tapauksessa.\nHarmi(jopa vitutus) on varmasti suurta. Laaja kotivakuutus korvaa tiettyyn rajaan asti irtaimiston (oma 10.000 € asti - omavastuu) vaikka romut olis "tilapäisesti" treeniksellä. Tälle tilapäisyydelle ei ainakaan oma vakuutusneuvoja tarkentanut mitään määritelmiä, joten luultavasti hyvä mahdollisuus tuon turvin on ainakin jotain saada pois rahallisista menetyksistä, mutta eihän se kaikkea, eikä etenkään aineettomia menetyksiä korvaa.\n13.11.2014 09:37:40 (muokattu 13.11.2014 09:38:03)\nOnneksi jollain on tiedossa kuinka tuhopolttelu saadaan loppumaan\nLemminkäinen Oy:n Tampereen aluejohtajan Kari Löytynojan mukaan yritys on suojannut rakennuksen mahdollisimman hyvin, mutta tiloihin murtaudutaan aina uudelleen.\n- Tilanne rauhoittuisi, jos alueelle päästäisiin purkamaan vanhaa ja rakentamaan uutta.\nhttp://www.aamulehti.fi/Pirkanmaa/1 … a+bandin+soittimet+katso+video.html\nmrk: Onneksi jollain on tiedossa kuinka tuhopolttelu saadaan loppumaan\nKuinkahan paljon tuosta tuhopoltosta on sytyttäjä saanut fyrkkaa?\nSeba: Kuinkahan paljon tuosta tuhopoltosta on sytyttäjä saanut fyrkkaa?\nVeikkaisin, että korvauksena oli kossupullo.\nNiin kävi ainakin Kokkolassa, kun puurakennus\noli "kehityksen" edessä (vuonna 1990):\nPahoitteluni Tampereen tapahtuman osalta.\nsticky fingers: Niin että jos kerta pihalla on nähty "pukumiehiä", niin barrikaadeille vaan? Vai miten tässä pitäis ottaa kantaa? Jos kyseessä on tuhopoltto tai sen epäily niin siitä lienee Poliisille ilmoitus mennyt ja Poliisi sitten tutkii, miten tutkii. Voiko tähän muuten ottaa kantaa? Surullinen juttu joka tapauksessa.\nnii eikös noita surullisen paljo löydy jo tapauksia missä keikkapaikka, reenistila tai vastaava on "yllättäen" palanut ja joko koko juttu jää auki tai joku helppo syntipukki löytyy niin loppuu se kysely ja sitte vaan seuraavaa vastaavaa tilannetta odottelemaan. kahdella ensimmäisellä kerralla jolloin samana päivänä tapahtui polttaminen niin tilannehan ratkaistiin niin että tiloissa majaillut tyyppi olisi pitänyt jotain omaa tulta ja se olisi levinnyt. kuitenki samana päivänä muutamaa tuntia aikasemmin oli koitettu polttaa. no tästähän tiedotettiin lopuksi että tosiaan palon syy oli edellä mainittu. eihän sillä voi siis yhteyttä olla että mitään vastaavaa ongelmaa ei oo aikasemmin ollu mutta sitte sattuu samalla päivälle. nythän nuo kaks ensimmäistäki on jopa osattu yhistää toisiinsa ja todeta että tahallaan sytytettyjä kaikki. ei taida kellään piripäällä tai pyromaanilla olla pokkaa tai tarvetta samaan rakennukseen pakonomaisesti koittaa paloa saada aikaan ilman syytä. no jokatapauksessa ite jätän tämän asian puinnin täällä nyt kokonaan.\njokainen voi päättää mitä uskoo ja tämän tilanteenki lopputuloksen voi kuitenki arvata ja meininki tulee jatkumaan samallaisena.\nDr.El: ei taida kellään piripäällä tai pyromaanilla olla pokkaa tai tarvetta samaan rakennukseen pakonomaisesti koittaa paloa saada aikaan ilman syytä.\nMutta pukumiehillä on? Ei tämä ollut historian ensimmäinen eikä viimeinen tuhopoltto. Ja ihmeellisempää olisi jos rakennusta ei olisi seuraavana päivänä useampi taho kuvaamassa. Jotenkin niitä vahinkoja pitää dokumentoida eikä yöaika ole siihen parasta, varsinkaan jos sammutustyöt on vielä käynnissä. Ikävä juttu mutta yleensä ilmeisin selitys on se oikea. Aina kun autiotalo palaa niin aletaan puhua että tulipas purkutyöt halvoiksi heh juum mutta yleensä niissä majailee "epämääräistä porukkaa" joka saa jonkun päähänpiston tai muuten huolimattomuudellaan aiheuttaa palon.\nOli miten oli mutta ei näistä haittaa niille kaavoittajille ja purkuintoilijoille ole. Oishan se aika uskomatonta ja jotenkin epätodennäköistä että ois suunniteltuja juttuja mutta mistä tuota tietää. Kunnes niin tai näin todistetaan.\nItseltäni meni tuolla muutaman tonnin edestä kamaa, onneksi sentään on vakuutukset kunnossa. Kuvaavaa on, että korvaavia tiloja oli alettu jo etsiä, mutta tuhopolttajien työmoraali aliarvioitiin.\nJa olihan tuossa talossa myös pienimuotoista liiketoimintaa: verhoomo ja joku vanhoja ikkunoita välittävä toiminimi. Pihassa oli usein autoja, eli kyllä talossa oli toimintaa. Onneksi tällä kertaa kukaan ei palanut mukana. Enitenhän ainakin omalla porukalla tuolla pelkäsimme varkauksia ja yläkerran treenistilat olivatkin kolmen lukitun oven takana, joista yksi vielä jämerä palo-ovi. Mutta eipä sekään paljoa auttanut kun kunnolla roihahti.


Designmuseo Arkistoavaukset Gunnel Nyman -näyttelyyn\nArkistoavaukset Gunnel Nyman -näyttelyyn\nTorstaisin kello 17\nArkistoavauksissa tutustumme näyttelyyn liittyvään arkistoon perehtyneiden museo-oppaiden Pinja Nousiaisen ja Jaakko Simolan kanssa. Arkistoavausten yhteydessä voi kommentoida ja kysyä arkistosta ja museotyöstä. Avoimeen arkistoon tutustutaan kolmen teeman kautta: Gunnel Nymanin valaisinsuunnittelu, arkistoaineiston materiaalisuus ja Nymanin lasiesineet. Jokaiseen teemaan syvennytään neljänä peräkkäisenä torstaina.\nNousiainen ja Simola kutsuvat arkiston äärelle myös asiantuntijavieraita. Arkistoihin tai Gunnel Nymanin muotoiluun perehtyneet asiantuntijat vierailevat Arkistoavaus-sarjassa kerran kuussa.\nLoppukeväänä valokeilassa Nymanin lasiesineet\n20.5. kello 17: Asiantuntijavieras: Pia-Maria Montonen / Facebook ja YouTube\nArkistoavaus-sarjan viimeiseen asiantuntijavieras-haastatteluun saapuu taidehistorioitsija ja vapaa kirjoittaja Pia-Maria Montonen. Montosen kanssa keskustellaan Gunnel Nymanin urasta sekä hänen merkityksestään suomalaisessa lasisuunnittelussa. Mitä Nymanin työ merkitsee tämän hetken näkökulmista sekä miten kuva muotoilijasta ja hänen esteettisestä ominaislaadustaan on ajan kuluessa muuttunut?\nPia Maria Montonen on taidehistorioitsija ja vapaa kirjoittaja. Hän on aiemmin toiminut media-alalla ja kirjoittanut myös muotoilusta. Hän on tutkinut Gunnel Nymanin uraa nyt museoon lahjoitetun arkistoaineiston avulla ja ohjannut dokumentin Nymanin elämästä.\nAikaisemmat Arkistoavaus-sarjan asiantuntijahaastattelut:\nMaaliskuun asiantuntijavieraaksi saimme valaisimiin erikoistuneen kirjakustantajan ja antiikkikauppiaan Ville Linnan. Haastattelusa hän peilaa omaa asiantuntemustaan Nymanin suunnittelemiin valaisimiin. Miten antiikkikauppias hyödyntää museoiden arkistoja ja miten tämä eroaa esimerkiksi tutkijoiden käyttötavoista? Antiikkikauppiaan näkökulmasta ratkaisevaa on suunnittelijan tai esineen tunnistamisessa auttavat yksityiskohdat sekä esineiden alkuperän todentaminen. Linna on esimerkiksi perehtynyt Taito Oy:n arkistoaineistoon jo 15 vuoden ajan. Hän on tuonut esille valaisinvalmistukseen liittyviä mielenkiintoisia näkökulmia myös uudessa kirjassaan Chasing Light: Archival Photographs and drawings of Paavo Tynell.\nHuhtikuun asiantuntijavieraaksi saapui paperikonservaattori Anna Aaltonen, joka on työskennellyt monipuolisten arkistojen ja kokoelmien kanssa yli 15 vuoden ajan. Miten luonnos saadaan säilymään ikuisesti? Voiko paperi materiaalina paljastaa salaisuuksia konservoitaessa? Hänen käsiensä kautta on kulkenut luonnoksia, papyruksia, käsikirjoituksia, pergamentteja, asiakirjoja ja taidetta. Designmuseon gallerianäyttelyyn Gunnel Nyman – Avoin arkisto on koottu laaja kattaus Nymanin alkuperäisiä luonnoksia sekä tehtaiden piirustuksia. Torstaina 15.4. julkaistussa Arkistoavaus-asiantuntijahaastattelussa Aaltonen kertoo, miltä esillä oleva luonnosarkisto näyttää paperikonservoinnin huippuammattilaisen silmin.\nTutustu Gunnel Nyman – Avoin arkisto -näyttelyyn


Tunteiden hallinta-Valmentaja-Harjoitteiden lyhyet kuvaukset – SportFocus on nyt Cope!\nUrheilijan tunnetaitojen kehittäminen\nKurssin valikko: Urheilijan tunnetaitojen kehittäminen\nTietoiskut urheilijan tunnetaitojen kehittämisestä\nHarjoite: Tunteiden bongaus\nHarjoite: Hyväksytään tunteita\nHarjoite: Koetaan tietoisia tunteita\nHarjoite: Tunnetaitoharjoituksia joka väliin\nHarjoite: Tunnepäiväkirja- Mitkä ja mistä tunteeni kumpuavat\nHarjoite: Minulle sopivat tunteet ja ajattelu harjoitus- ja kilpailutilanteissa\nHarjoitteiden lyhyiden kuvauksien avulla voit tutustua nopeasti etukäteen harjoitteiden tavoitteisiin ja toteutustapoihin.\nLyhyet kuvaukset auttavat suunnittelemaan harjoittelua ja valitsemaan sinulle ja valmennettavillesi sopivia harjoitteita.\nHarjoitteen lyhyt kuvaus:\nTavoitteena on opetella havainnoimaan, kun itselle herää tunteita. Tavoitteena on myös tunnistaa ja nimetä erilaisissa tilanteissa itselle heränneitä tunteita.\nHarjoite sisältää kaksi tehtävää, joista ensimmäisessä lasketaan havaittuja tunteita ja toisessa tunnistetaan ja nimetään koettuja tunteita harjoituksen aikana.\nHarjoitteen lyhyt kuvaus\nTavoitteena on ensin keskustella olennaisimmista tunnetaitoihin liittyvistä perusasioista. Keskustellaan siitä, että kaikenlaisten tunteiden kokeminen on sallittua, kunhan niiden myötä ei käyttäydy väärin.\nKeskustellaan myös siitä, että voi olla tärkeää pyrkiä säätelemään omaa tunnetta, jos se on suorituksen kannalta huono. Mutta tunteen säätely ei onnistu yrittämällä työntää tunnetta pois, vaan sen sijaan on tärkeää hyväksyä tunne ja toimia sen kanssa.\nKun yllä mainituista asioista on keskusteltu, harjoitellaan kaikki yhdessä hyväksymään kunkin kokemia tunteita ja jatkamaan normaalia tekemistä, vaikka kaikenlaisia, niin kielteisiä kuin myönteisiä tunteita ilmeneekin.\nTavoitteena on harjoitella kykyä saavuttaa tietoisesti erilaisia tunnetiloja ja oivaltaa samalla oman ajattelun ja mielikuvien vaikutus koettuihin tunteisiin.\nHarjoitteessa opetellaan ensin kokemaan neutraalia tunnetilaa ja liittämään siihen neutraalin tunteen saavuttamista helpottava mielikuva. Tämän jälkeen harjoitellaan kaikenlaisiin muihin tunnetiloihin pääsemistä niihin liittyvien mielikuvien, kehon asentojen ja muiden keksittyjen keinojen avulla.\nTavoitteena on harjoitella kykyä saavuttaa tietoisesti erilaisia tunnetiloja, kykyä säilyttää haluttu tunnetila ja taitoja tunnistaa ja nimetä tunteita, jotka auttavat itseä harjoittelemaan laadukkaasti.\nHarjoite sisältää neljä erilaista tunneharjoitusta, joita voidaan toistaa yhä uudelleen osana lajiharjoituksia.\nHarjoite: Tunnepäiväkirja- Mitkä ja mistä tunteeni kumpuavat?\nTavoitteena on tarkastella, minkälaisia tunteita itselle herää harjoitus- ja kilpailutilanteissa ja pohtia edelleen, mistä nämä tunteet voisivat johtua. Näin urheilija oppii tietoisesti kiinnittämään huomiota omiin reaktioihinsa erilaisten tilanteiden ja tapahtumien seurauksena.\nUrheilijat kirjaavat tunnepäiväkirjaan huomioitaan tunteistaan ja niiden mahdollisista syistä.\nTavoitteena on kiinnittää huomiota hyviin tunteisiin, joita urheilijat kokevat harjoitus- ja kilpailutilanteessa. Tällöin näiden tunteiden esiintyminen myös lisääntyy. Tavoitteena on myös oppia tunnistamaan mahdollisimman tarkoin, minkälaiset tunteet ovat yhteydessä onnistumiseen ja laadukkaaseen tekemiseen, ja lisätä sen jälkeen näiden tunteiden kokemista tietoisesti.\nHarjoitteessa urheilijat tarkkailevat harjoituksissa ja kilpailuissa kokemiensa onnistumisten ja tunteiden yhteyksiä harjoitelomakkeen avulla.


Hobby 560 KMFe Excellent ilmastointi, kerrossängyt, lämminvesi, tv, dvd, radio, bluetooth soitin, suihku yms. 2018 - Matkailuvaunu - Nettikaravaani\nKatsastettu 6-2018 Päivitetty 20.09.2018\nHobby 560 KMFe Excellent ilmastointi, kerrossängyt, lämminvesi, tv, dvd, radio, bluetooth soitin, suihku yms.\nMyydään noin kuukauden käytetty hyvinvarusteltu ILMASTOITU vaunu, Hieno teetetty erikoisväri sisustus ja LED-Tunnelmavalaistus, USB-latauspaikkoja, mikroaaltouuni, tv, dvd, pölynimuri yms.\nostamme sittenkin isoimman hobby premiumin.\nYhteydenotot 0404420005 tai jenni.paaso@outlook.com\nTosi ostaja voi lainata vaunua pientä teoreettistä korvausta vastaan yöksi tai pariksi.\nNettikaravaani ID 1502084


Rattijuoppo jäi kiinni kahdesti Nurmeksessa\nMaakunta 20.7.2013 16:38\n57-vuotias humalassa ajanut mies jäi poliisin haaviin iltakahdeksalta Kynsiniementiellä Nurmeksessa. Mies puhalsi törkeän rattijuopumuksen lukeman 2,35 promillea.\nHuoltoasemalle murtauduttiin - poliisi kaipaa vihjeitä\nKotimaa 19.7.2013 10:05\nHuoltoasemalle murtauduttiin torstain ja perjantain välisenä yönä Nurmeksen Lehtovaaralla.\nSavusaunan hirsikehikko säilyi palossa\nMaakunta 13.7.2013 20:47\nLauantaina kello 19.24 Nurmeksen Pellikanlahdentiellä palamaan syttyneestä savusaunasta saa remontoimalla kunnollisen, sillä saunan omistajat onnistuivat ripeällä alkusammutuksella sammuttamaan uhkaavan palon alun. Saunapalo alkoi katosta ja kattoa myös paloi, mutta hirsikehikko…\nRisteilylaiva ilkivallan kohteena Nurmeksessa\nMaakunta 10.7.2013 17:17\nNurmeksessa on vahingoitettu risteilylaivaa viikonvaihteen tai alkuviikon aikana. Ilkivallan laadusta poliisi sanoo tutkinnallisista syistä vain, että ilkivalta on kohdistunut laivan ulkokuoreen.\nSavikiekkojen ammunta herätti naapuruston Nurmeksessa\nMaakunta 3.7.2013 10:33\nSavikiekkojen ampuminen keskiviikkoaamuna kello viiden aikoihin herätti lähialueen asukkaita Kuohatintiellä Nurmeksessa.\nValkoinen soutuvene löydetty Nurmesjärveltä\nMaakunta 17.6.2013 12:33\nNurmesjärveltä on löydetty valkoinen lasikuituinen soutuvene.\nHirvi lävähti tuulilasiin Nurmeksessa\nKotimaa 17.6.2013 10:15\nKymmenen kilometrin päässä Kuhmon rajasta sattui maanantaina puolenyön jälkeen hirvikolari.\nUkkonen sytytti talon huoneen palamaan\nMaakunta 9.6.2013 21:19\nPelastuslaitos sai sunnuntaina kello 19.34 tehtävän Nurmeksen Vaaralantielle. Nurmeksessa oli ukonilma, jonka epäillään sytyttäneen omakotitalon huoneen palamaan.\nNiittomurskain osui liikennevalotolppaan Nurmeksessa\nMaakunta 6.6.2013 15:36\nTraktoriin kytketty niittomurskain osui liikennevalotolppaan torstai-iltapäivänä Nurmeksessa.\nRantaa raivannut nainen sai käteensä minkinraudat\nKotimaa 6.6.2013 12:19\nNurmeksessa Rahivaarantiellä torstaina aamupäivällä rantaa rojuista raivaamassa ollut nainen sai käteensä minkinraudat. Nainen pystyi soittamaan apua ja kävelemään tielle ambulanssia ja pelastusyksikköä vastaan.


Facebookin perustajan hurja väite: Ihmiset eivät kaipaa enää yksityisyyttä - MTVuutiset.fi\nFacebookin perustajan hurja väite: Ihmiset eivät kaipaa enää yksityisyyttä\nJulkaistu 11.01.2010 10:36 (Päivitetty 20.01.2010 19:24 )\nFacebookin perustaja Mark Zuckerberg esittää hurjan väitteen ihmisten yksityisyyteen liittyen. Hänen mukaansa netin yhteisöpalvelusivustojen nousun myötä ihmiset eivät enää odota yksityisyyttä.\n25-vuotias Zuckerberg puhui viikonloppuna San Franciscossa järjestetyssä Crunchie awards -tapahtumassa. Guardian-lehti kirjoittaa hänen todenneen, että yksityisyys ei ole enää "sosiaalinen normi".\n- Ihmisistä tuntuu mukavalta jakaa enemmän tietoa entistä avoimemmin ja useamman ihmisen kanssa. Tämä sosiaalinen normi on kehittynyt ajan myötä, zuckerberg väittää.\nHänen mukaansa sosiaalisen median nousu heijastelee tavallisten ihmisten asenteissa tapahtuneita muutoksia. Hän lisää, että tämä radikaali muutos on tapahtunut muutaman vuoden aikana.\n- Kun aloitin kehitystyöni Harvardin yliopiston asuntolan huoneessani moni kysyi, miksi ihmiset ylipäänsä haluaisivat laittaa mitään nettiin. Miksi minun pitäisi haluta itselleni verkkosivu, Zuckerberg muistelee.\n- Mutta kuuden viimeisen vuoden aikana bloggaaminen on noussut valtaisaan suosioon, samoin kuin muut palvelut, joilla ihmiset nyt jakavat tietoa, hän jatkaa.\nFacebookista kerrotaan, että palvelun on seurattava sosiaalisten normien muutoksia pysyäkseen kilpailukykyisenä.\n-Ajattelemme aina, miten tekisimme asiat jos olisimme vasta nyt perustamassa yritystämme. Mielestämme nämä ovat tämän hetken sosiaaliset normit ja etenemme niiden mukaan, Zuckerberg toteaa.\nFacebookin suhtautuminen ihmisten yksityisyyttä kohtaan on vuosien mittaan muuttunut melko rajusti alkuperäisistä lähtökohdistaan.\nKun palvelu käynnistettiin vuonna 2004, alkoi sivusto kasvaa osittain sen takia, että se mahdollisti kahdenkeskisen henkilökohtaisen kommunikoinnin, tai ainakin kommunikoinnin pienen ystäväpiirin kesken.\n"Zuckerbergin väite ei ole uskottava"\nKaikki eivät Zuckerbergin väitteitä yksityisyyden tarpeen vähenemisestä niele. Marshall Kirkpatrick ReadWriteWeb -teknologiablogista sanoo, ettei Zuckerbergin väite ole uskottava. Hän viittaa samalla siihen, että Facebook on itse osallinen siihen, miten ihmisten käsitykset netin yksityisyydestä muuttuvat.\nToinen asiantuntija puolestaan tyrmää julkisuudessa esitetyt ajatukset siitä, että nuoret ihmiset olisivat vähemmän kiinnostuneita yksityisyydestään. Viime kuussa Microsoftin tutkija ja sosiaalisen verkottumisen asiantuntija Danah Boyd totesi Guardianille, että sellaisissa oletuksissa käsitetään väärin, miksi ihmiset laittavat henkilökohtaisia tietojaan nettiin.\n- Nuoret ovat aina välittäneet yksityisyydestä. Heidän käsityksensä yksityisyydestä vain eroavat vanhemmista. Aikuisina ihmisinä pidämme kotia erittäin yksityisenä paikkana, mutta nuorille se ei ole sitä. Heillä ei ole kontrollia siihen kuka heidän huoneessaan käy, tai kuka tulee taloon. Tämän tuloksena online-maailma tuntuu yksityisemmältä, koska se antaa tunteen paremmasta hallittavuudesta, Boyd kommentoi.


By Kirsikka: oktober 2012\nUlkona harmaata ja sateista..............\nsisällä PUNAISTA ja TULISTA !\nEilen isännän kanssa käveltiin vaahtranlehtisateessa.\nTänään kävelin vastaleivotun pullan tuoksuissa....\nja ihastelin taas kerran ympärilläni olevaa kauneutta.\nOlen iki-onnellinen kun vielä ehdin tähän "anna hyvän kiertää" tempaukseen mukaan.\nLiisalta nappasin mukaani tämän iloisen jutun.\nKolme ensimmäistä osallistujaa saa minulta jotain minun itsetekemää jouluun mennessä .\nOsallistumisesi edellytys on että laitat hyvän kiertämään myös omassa blogissasi. Voit itse päättää mitä teet ja mihin mennessä laitat osallistujille pienet paketit.\nAamukahvin, miksei iltäpäiväkahvinkin seuraksi maistuu hyvin kreikkalainen juustopiirakka, tiropita.\nKreikassa käyneet tietävätkin jo, että kreikkalaisten aamupalaan kuuluu leipomossa (kahvilassa) vastaleivottu tiropita, juustopiirakka, spenakopita, pinaatilla täytetty piirakka tai crema, vanijasoosilla täytetty piirakka.\nTässä teille, ystävät, kreikkalaisen tiropitan ohje, yksinkertainen ja nopea :\npaketti filotaikinaa - itsellä jugoslaavilainen "jufka"\nn. 500-700 gr vuohenjuustoa (voit käyttää hyvin fetajuustoa ja voit laittaa sekaan raejuustoa)(huom. normaalisti fetajuustoa pitäisi liottaa vedessä jonkin aikaa, jotta suolaisuus saataisiin pois - piirakkaa tehdessä riittää, kun huuhtelet juuston hyvin)\n1/2 litraa maitoa(tarvittaessa lisää)\n1/2 - 1 dl rapsiöljyä\n1 - 1 1/2 dl mannasuurimoita\nFilotaikina on ohutta lehtitaikinaa.Levitä uuninpellille 5-6 kerrosta taikinaa.Asettele kuten kuvasta näkyy "laitojen yli", niin täytteet pysyvät siististi sisällä.\nMurenna juusto filotaikinan päälle, ripottele mannasuurimot, persilja ja paprikapulveri.\nKun täytteet on piirakassa, asettele 5-6 kerrosta filotaikinaa täytteen päälle.\nTaita "laitojen yli" olleet kantit päälle.\nmaito + munat + öljy ,\nja kaada sekoite tasaisesti piirakan päälle.\nTarvittaessa lisää maitoa!!!\nPaista uunin alaosassa, 200 asteessa -\nylä ja alalämpötila päällä.\nPiirakka on kypsä kun se on saanut kellertävän-ruskean pinnan.\n- vähän alle tunti uunissa riittää.\nTällä reseptillä voit täyttää "pitan" vaikka jauhelihalla, kasviksilla jne.\nMakeatakin tällä reseptillä voi kokeilla, vaikkapa omenoita ja pähkinöitä- makeita piirakoita tehdessä riittää kaksi munaa...jollet nyt halua tehdä oikeata baklavaa, jolloin kaiken kruunaa sokeriliemi.\nBaklavaan on ihan eri resepti, onko jollakin tarvetta??\nKali orexi, , kai kala kirjaki ya ollus,\n(hyvää ruokahalua, ja hyvää sunnuntaita kaikille)\nEtiketter: leivottua, reseptejä\nVälimeri ♥ ,\nViime viikon vietimme aurinkoisessa, ja ah niin lämpöisessä Espanjassa.\nLensimme Tukholmasta Barceloonan,josta matkaa jatkoimme Sitgeksen kylään, n. 40 minuuttia Barcelonan keskustasta.\nKylä oli positiivinen yllätys meille, ei ollut pahemmin turisteja, ja tilaa oli joka paikassa. Hintaluokaltaan Sitges on huomattavasti halvempi kuin Barcelona.Mutta Barcelona on Barcelona, ja siellä piipahdimme pari kertaa. Sitgeksestä pääsi vaivattomasti junalla suoraan sinne. Barcelonassa piti tietysti tarkistaa uusimmat ihanuudet Desigualista ja Custosta. Custon hinnat ovat kyllä päätä huumaavia, mutta pakko oli päästä hiplaamaan ihanuuksia.\nTämän postauksen kuvat ovat kaikki Sitgeksen kylästä.\nHuomenna kuvia minulle rakkaimmasta elementistä - MERESTÄ ....\nToivomuksesta laitan tänne ohjeen virkattuun tuubiin.\nTämän mallin olen tehnyt kahdella erivärisellä villalangalla, ja käyttänyt 10 virkkuukoukkua.\nAloitus: Luo 46 löysää silmukkaa, ja yhdistä ne piilosilmukalla renkaaksi.\nTuubin olen tehnyt virkkaamalla, mutta käyttäen vähän eri tyyliä kuin normaalissa virkkauksessa.\nTässä mallissa nostan ensimmäisen silmukan ( jo virkatusta) ulommaisen reunan ja seuraavan silmukan ulommaisen reunan...\n...vedän viimeisimmän poimitun silmukan läpi langan , ja tästä silmukasta tulee silloin PITKÄ.Virkkuukoukun pidän tässä vaiheessa suorassa (en vinoittain, kuten tavallisesa virkkauksessa)\n...langankierto, ja vedän kahden silmukan läpi.\nLangankierto, ja vedän vielä viimeisen silmukan läpi.\nTämä muistuttaa paljon tavallisen pylvään virkkausta. Ero on siinä, että silmukat POIMITAAN uloimmista reunoistaan koukulle. Ja jälki on kauniimpaa, ja koristeellisempaa kuin tavallista pylvästä virkatessa.\nKun tuubi on tarpeeksi pitkä ( minulla 26 cm) voit aloittaa reunapitsin.\nPitsin olen virkannut seuraavaan tapaan.\nAloitus: 5 ketjusilmukkaa, pylväs,2 ketjusilmukkaa,pylväs,2 ketjusilmukkaa, pylväs.\n*2 ketjusilmukkaa,virkkaa kolmanteen silmukkaan kiinteä silmukka.\n2 ketjusilmukkaa, pylväs,2 ketjus., pylväs,2 ketjus.,pylväs,2 ketjus.pylväs*\nToista ** kierroksen loppuun, ja päätä kierros piilosilmukkaan.\nAloitus: 3 ketjusilmukkaa,pylväs, pallo (virkkaa 3 ketjusilmukkaa ja yhdistä ensimmäiseen ketjusilmukkaan),\n2 pylvästä,pallo,2 pylvästä pallo, 2 ketjusilmukkaa, yhdistä aiemman kerroksen kiinteään silmukkaan.\n2 pylvästä,pallo,2 pylvästä,pallo,2 pylvästä,pallo, 2 ketjusilm. edellisen kerroksen kiinteän silmukkaan*\nToista ** kerroksen loppuun, ja yhdistä piilosilmukalla.\nToivottavasti tästä ohjeesta on jonkinmoista apua.\nTästä virkkaustyylistä tulee yksinkertaisella ja ohuella langalla todella kaunista - SUOSITTELEN !\njag vågar göra något\när jag lyckad,\noavsett om jag\nlyckas eller ej ! "\nkun uskallan tehdä jotain\ntai olisin onnistumatta".\nTotta, eikö vain?\nTänään on täällä satanut.\nVedin isännän runsaan ja lämpimän sadetakin päälle lenkille lähtiessä...\nihmiset katselivat vähän.....ja minua nauratti,\ntaisin olla aika ilmestys.\nSuur-Kiitos kaikille, jotka jaksoitte kommentoida edellistä postausta <3 p="p">\nEtiketter: syksy, virkkaus


Face Lift - piristää nykyistä netsivustoa | Mainostoimisto Lyly.fi\nFace Lift - piristää nykyistä netsivustoa\nPitäisi uudistaa mutta...\nAina ei kannata tehdä uutta netsivustoa tai sivuston laajuus on niin suuri, että sen toteutukseen menee paljon aikaa, mutta haluttaisiin uutta ilmettä. Silloin tarjoamme Face Lift -palvelun eli työstämme uuden ilmeen yrityksen nykyiseen netsivustoon sen sovelluksen antamissa rajoissa ja uusi ilme on varmasti "askel tulevaisuuteen".\nYrityksen ilmeen tulee pysyä kirkkaana kaiken aikaa ja luonnollisesti useita vuosia vanha netsivusto ei tätä mielikuvaa tue - ehkäpä juuri päin vastoin. Vanhatkin sovellukset antavat paljon mahdollisuuksia ja uusi kuvamaailma sekä sivuston hyvä optimointi ja siihen liittyen analytiikan tehostaminen tuovat jo paljon lisäarvoa.\nHyvin toteutettu Face Lift on myös askel uuteen netsivustoon, kun sellainen päätetään toteuttaa - uusittu ilme siirtyy soveltuvin osin uuteen sovellukseen vahvistamaan brändiä. Ja, kun koulutamme ylläpidosta vastaavan henkilöstön, niin digimarkkinointi on saanut aivan uuden startin.\nKysy lisää - kerromme mielellämme!


Cuil-hakukoneen mustanpuhuva etusivu houkuttelee käyttäjiä myös pienemmällä energiankulutuksellaan. (KUVA: )\nJulkaistu: 29.7.2008 15:49\nMaanantaina julkaistu hakukone Cuil on saavuttanut pienoista kulttimainetta varsinkin niiden käyttäjien keskuudessa, joita ärsyttää ylivoimaisesti suosituimman hakukoneen Googlen tapa kerätä tietoa käyttäjistään.\nCuil, jonka nimi lausutaan kuten ”cool”, vannoo, ettei käyttäjän hakuhistoriaa tallenneta.\nMarketWatch-sivun mukaan on kuitenkin viisi syytä, miksi Cuilista ei ole vielä Googlen kukistajaksi:\n1. Google oli paikalla ensimmäisenä. Ilmaisine sähköposteineen ja valokuvanjakopalveluineen se tulee keräämään kuluttajien huomion vielä pitkään.\n2. Cuilin avaus ei ole vakuuttanut kaikkia. Sivuston pieni kompastelu ja tekniset virheet vievät uskottavuutta alalla, joka perustuu merkittävissä määrin ensivaikutelmaan.\n3. Cuillin tapa jättää käyttäjänsä vähälle analysoinnille saattaa viehättää kansalaisoikeustietoisia käyttäjiä, mutta mainostajat kiristelevät hampaitaan moiselle yritykselle. Googlen tehokkaat analysointityökalut ovat tarjonneet mainostajille uskomattoman helpon tavan kohdistaa mainoksensa juuri halutulle ryhmälle.\n4. MarketWatch ei usko Cuillin uuden tavan esittää hakutuloksia olevan kuitenkaan niin mullistava, että hakukonekäyttäjien suuri enemmistö vaihtaisi Googlesta. Yhtiön hakukone-työkalupalkki löytyy nykyään jo kymmenien miljoonien nettiselaimista.\n5. Vaikka Googlen tarkoitusperät ovatkin yksityisyyden suojan kannalta vähintäänkin epäselvät, yhtiö on monille edelleen suuri sankari, joka uskalsi uhmata päävihollinen Microsoftin ylivaltaa. Cuilin nouseminen uudeksi soihdunkantajaksi vaatisi todellisia paljastuksia kiiltokuvapoika Googlen pahoista suunnitelmista.


Velka consolidation lainoja lainat UK: Hanki nopea vapaus - www.lrbc.fora.pl\nVelka consolidation lainoja lainat UK: Hanki nopea vapaus\nWysłany: Nie 13:15, 09 Lut 2014 Temat postu: Velka consolidation lainoja lainat UK: Hanki nopea vapaus\nPromo saada unleveraged luonnossa ei hyödyntää of client ja näytä turvallisuus . Nytkin , sinun Faktat kuin ssn ja huomioon valitseminen, käsi , sillä ne on juuri olisi teidän suojaamattomia asuntolaina yksityiskäyttöön tulee olemaan hyväksytty . Me sanoa 30. - vuosi asuntolainan on Usd 120000 joiden etua vauhti seitsemän. Kun toimielinten ensimmäinen ohitti Homes Vastaa 1950, Consumer Laki 81-475, monet merkittäviä muunnelmia ollut ratifioinut varten VA rahoitusapulainan suunnitelma . Kerran jo todennut ole uteliaisuutta Tietoa coppied määrä [link widoczny dla zalogowanych] luottokortilla tapa lainatut varat on maksuton alkaen takuun sitomista . Lista ne ja etsiä yksi kanssa paras hintalappu .\nJa perustutkintoa velka ei vain luottokortti velka jotka voivat olla selitti sisään liittovaltion lujittaa velat pankkilaina . Muut merkittävä etu Stafford luotonanto vaihtoehtoja on viivästyneet maksaa takaisin . To sopimus in luotonanto tuotteet, sinun ei pitäisi liittyvät todisteita tai lomakkeet . Voit tutkimaan korkotaso sekä ehdot eri raha asiantuntijat ennen pyytävät rahastot . Joillekin, vain turvaaminen opintolainaa jossa huono luotto-pisteet tekevätkö he niin todella maksaa koulutuksen kustannuksista ja tutkija . Kaikki www laina kauppiaat on järjestöt kanssa Apua Välitys siellä ympäri vuorokauden [link widoczny dla zalogowanych] varmasti , minulla ole aavistustakaan niille, jotka ymmärtää miten opiskelija koulutus lainat voi ostaa kuin arvopaperit tai vakuutena Poiketen kansalainen . Sekä warrantee myös avulla et ymmärtävät, että jälleenmyyjä siltä, ?? auton on erittäin hyvä suunnittelu . välttämättömyystarvikkeita luettuna ikä rajoitetaan muutos alueittain.\nViimeisenä mutta ei vähäisimpänä , hankkimaan rahoitus alkaen oikeassa paikassa , että olet Suositeltava ei koskaan käyttöä oikotie . Kuitenkin ne on vain etsi tarjoaa jossa he voisivat oikeutettuja ja anna parasta etsiä pankkiirin merkintä . Et ole huono luotto pisteet kokemus korotukset varoitusmerkit koska automaattiset rahoitus yhtiö on toiminnassa . Ne rahaa velat jotka oppinut tehdä ja ohjaus vaarat . paikallisviranomainen tai neuvosto omistajat talon get määrä asuntolaina antaa vastauksena varten käyttö ja voi tutkimaan ja halvempaa osuus . Tehdessään houkuttelevuutta sinun pitäisi olla Brittein saarilla asukkaana käyttäen yhteiset pohjalta tulos sisällä ajatus liiketoiminta [link widoczny dla zalogowanych] näin , ihmiset ei ole haluaa rauhoitella heidän kallisarvoinen kiinteistöjen kuromiseksi ja asuntolaina , voi mahdollisesti saada käteisennakkoa maksu asuntolaina . Tätä asuntolaina Ohjelman olennaisesti varustettu levoton korot joka voi olla uskoivat mukaisesti huhtikuu korot on tuotettuja määrä . Tämä CPS type tarvikkeet kauppias maksut kanssa antaa niiden tarjouksia. Vakuutusmaksutulo ovat vähentämiseksi ja paljon edullinen jonkin .\nSinun myös odottamaan asuntolaina poliisit tarkistaa työ ja Converse heidän lopullista päätöstä joissakin kerrytettävissä muodossa joka voi osoittavat ylimääräisiä odotusajat . Tuloksena voi olla kiire ja suojattu nopea päätökseen luottokortilla tai instant henkilökohtaiset lainat kuin on teille tämä dollaria valmiina lomakauden selailu vain ei todennäköisesti ojennan huomattavasti runsaasti [link widoczny dla zalogowanych] laina kauppiaat do pitää joitakin edellytykset Kunkin erilaisia ihmiset ja sää on:. On olemassa erilaisia ?? strategioita kohteelle asennus tulovero maksu markkinoille, veronmaksajien .\nprepaid luottokortilla tarjoajat yleensä vakuutus 100 Pct sopimus . Pysy rentona Margaret , hän selitti itsensä , kamppailee säännellä ällistyttävää reaktioita ja kipu , sokki ja huoli .


Totta vai tarua? Joogalla on positiivisia vaikutuksia seksielämään | Vinkka News\nTotta vai tarua? Joogalla on positiivisia vaikutuksia seksielämään\n17 joulukuun, 2020 Pauliina Puurunen Totta vai tarua?\nJoogalla on tunnetusti monia terveysvaikutuksia. Se lisää joustavuutta, energiaa, parantaa unenlaatua ja hengittämistä sekä vähentää stressiä ja parantaa keskittymiskykyä. Vähemmälle huomiolle ovat jääneet joogan positiiviset vaikutukset seksuaaliterveyteen.\nTerve.fi julkaisi sekä huhtikuussa 2010 että syyskuussa 2013 aiheeseen liittyviä uutisia. Tuoreempi niistä perustuu yhdysvaltalaisen deittisivuston uutiseen, joka ei ole enää saatavilla. Vastaavia uutisia on saatavilla myös muun muassa Iltalehden sivuilta.\nVuonna 2010 julkaistussa uutisessa, joka perustuu WomansHealthMagazine -sivuston juttuun, kerrotaan joogan vahvistavan erityisesti lantionpohjan lihaksia. Tämä puolestaan auttaa supistamaan lihaksia voimakkaammin, mikä auttaa paremman orgasmin saamisessa.\nSeksuaaliterapeutti ja joogaohjaaja Katariina Pohjoiskangas allekirjoittaa terve.fi:n uutiset.\n”Jooga ylläpitää ja hoivaa seksuaaliterveyttä. Itse olen tuotteistanut seksuaaliterveyteen liittyvän oman Kuningatarjoogan, joka on tarkoitettu naisten lantionpohjan lihasten vahvistamiseen ja löytämiseen. Käsittelen kaikkea joogaa kuitenkin kokonaisvaltaisen hyvinvoinnin lajina ja kun meidän kokonaisvaltainen hyvinvointimme lisääntyy niin muu hyvinvointimme lisääntyy. Sitä kautta seksuaaliterveys paranee ja hyvä seksuaaliterveys on avain hyvään seksuaalielämään”.\nJoogan vaikutuksista seksielämään on tehty muutamia tutkimuksia. Vuonna 2010 tehdyssä tutkimuksessa tutkittiin joogan vaikutuksia 22–55-vuotiaiden naisten seksuaalisiin toimintoihin. Tutkimuksen aikana naiset osallistuivat 12 viikkoa kestäneelle joogaleirille, jossa tehtyjen liikkeiden oli tarkoitus vahvistaa heidän seksuaalisia toimintojaan. Tutkijat tulivat johtopäätökseen, että jooga todella auttaa naisten seksuaalisiin toimintoihin, mutta vaikutuksen olevan suurempi yli 45-vuotiailla naisilla.\nPohjoiskankaan mukaan tutkimustuloksen selittää se, että naisella ikääntyminen tuo mukanaan seksuaaliterveyden laajan kirjon, kuten kuukautisiin vaikuttavat tekijät ja mahdolliset synnytykset. Kehossa tapahtuvat hormonaaliset tapahtumat, kuten esimerkiksi limakalvojen kuivuminen, estrogeenin väheneminen ja lantionpohjan lihasten pitokyvyn heikkeneminen, vaikuttavat nekin myös seksuaaliterveyteen.\nTutkijat kehittivät samanlaisen tutkimusmenetelmän myös miehille. Joogaistuntojen päätyttyä tutkijat havaitsivat, että, kuten naisillakin, myös miesten seksuaalisten toimintojen parantuneen merkittävästi.\n”Vedän myös miehille omaa joogaa ja puhun sielläkin lantionpohjan lihaksista ja siitä, mitä merkitystä lantionpohjan lihasten ja alaselän hyvällä terveydellä on heidän seksuaaliterveydelleen, kuten esimerkiksi erektiokyvylle sekä eturauhasvaivojen tunnistamiselle ja hoidolle. Kyllä huomaa, että miehillä on silloin korvat aina auki”, Pohjoiskangas nauraa.\nPohjoiskangas korostaa joogan auttamisesta seksielämän ongelmiin riippuvan siitä, millainen ongelma on kyseessä. Hänen asiakkaansa, joiden seksuaaliterapian piiriin on lisätty toiminnallista harjoitusta eli joogaohjausta, ovat kokeneet saaneensa siitä apua seksuaaliterveyteen ja seksuaaliseen nautintoon.\n”Ajattelen myös itsensä hyväksymisen lisäävän ymmärrystä ja halukkuutta tarkastella omaa seksuaaliterveyttä ja -hyvinvointia, ja mitä enemmän tarkastelemme näitä pulmia niin sitä lähemmäs saavumme tätä nautinnon teemaa samalla”, hän sanoo.\nTotta vai tarua? Totta\nJoogan terveysvaikutukset todellakin ulottuvat myös seksielämään, mutta laajemmassa kuvassa sen vaikutukset näkyvät erityisesti seksuaaliterveydessä.


Kirjoitukset avainsanalla blogien kaupallisuus | Me Naiset\nKirjoitukset avainsanalla blogien kaupallisuus\n28.11.2017 klo 18:15\nSain viime viikolla parikin kommenttia, jonka mukaan blogini on liian kaupallinen. ”Sinulla on mieletön taito kirjoittaa elämästänne hauskasti ja kiinnostavasti, mutta tänään blogistasi tuli samanlainen olo kuin mainoskatkosta -ärsyttää odottaa oikeaa sisältöä, vaikkakin mainokset sinällään onnistuneita.”\nTiedän, että kaupallisuus on blogeissa ikuisuusaihe ja niihin on moni bloggaaja – jopa minä itse – ottanut jo aikaisemminkin kantaa. Olen esimerkiksi kirjoittanut siitä, kuinka monien kadehtiman bloggaajien ”ilmaiset” lahjat eivät olekaan niin ilmaisia ja kuinka itse asiassa sisältöyhteistyöt ovat monenkin puoli- ja kokoammattibloggaajan elinehto. Toivon, että luette ensin Bloggaamisella saa helposti rahaa ja ilmaisia lahjoja ja palaatte sitten vasta lukemaan tämän postauksen tänne, jotta asiat pysyvät järjestyksessä. Eikä minun ei tarvitse kirjoittaa / teidän tarvitse lukea samoja asioita kahteen kertaan.\nNo niin. Nyt kun olet palannut toukokuun 2015 tekstistä, on aika jatkaa aiheen tiimoilta vähän lisää. Kerronpa vielä vähän lisää blogien – tai siis oikeasti oman blogini – kaupallisuudesta.\nOlen ammattibloggaaja. Pääosa tuloistani tulee blogin kautta. Se tarkoittaa sitä, että jonkun on myös maksettava palkkani.\nSe joku, joka palkkani maksaa, on A-lehdet.\nA-lehdet saavat puolestaan rahansa mainostajilta. AIVAN KUTEN JOKA IKINEN MUUKIN MEDIA: Tv, radio ja printtilehdet.\nJotta mainostajien rahavirrat suuntautuvat medialle, haluavat he myös vastineen antamalleen korvaukselle. Melko luonnollista, eikä totta? Tuo vastine on lähes poikkeuksetta mainosnäkyvyys: TV-mainos, tuotesijoittelu, printtimainos, bannerimainos, affilinkki tai vaikkapa blogin sisältöyhteistyö. `\nOsa bloggaajan palkasta koostuu siis mainostuloista. Aivan, kuten jokaisella muullakin medialla. Ne mainokset siellä lehdessä eivät ole ihan vain sattumaa, vaan niillä maksetaan lehden kulut ja heidän työntekijöidensä palkkaa.\nMutta eipä mainosraha ole vain bloggaajan tai muun mediatyöläisen etu. Se on myös, rakkaat lukijani, teidän etunne! Hyvin pyörivä blogiportaali tai -sivusto kun tarvitsee pyöriäkseen työntekijöitä, joille maksetaan korvaus tehdystä työstä. Jos sivustolla ei olisi kattavaa työntekijäverkkoa, ei sivuja olisi kiva lukea. Ne eivät itse asiassa olisi edes pystyssä. Mielestäni vaikkapa Lily on oiva esimerkki siitä, kuinka oikeat ihmiset tekevät töitä joka ikinen päivä sen eteen, että blogia lukevien ihmisten lukukokemus olisi mahdollisimman hyvä. Sivut ovat kauniit, niiden tekniikka toimii, sisältöjen sijoittelua on harkittu ja lukeminen onnistuu niin koneelta kuin mobiilistakin. Ja oletteko huomanneet, että kun luette tekstiä mobiilissa, jossa tilaa on vähän, Lilyn sivusto tavuttaa sanat automaattisesti jos ne eivät mahdu yhdelle riville? Voisin kuvitella, että monimutkaisessa suomen kielessä tuollaisen tavutusjärjestelmän aukoton systeemi ei ole aivan yksinkertainen tai halpa.\nOletko huomannut muuten myös sen, että telkkarissa, kaduilla ja muuallakin netissä kaupallisuus on lisääntynyt näin joulun alla? Aivan. Nyt on sesonki. Joulusesonki ja se näkyy kaikilla kaupan aloilla. Myös blogeissa. Näillä joulukuussa tehdyillä varoilla kun sitä maksetaan sitten palkat myös silloin hipihiljaisena heinäkuuna, kun kukaan ei halua muuta kuin maata rannalla. Näin se toimii kivijalkaliikkeessä, näin se toimii uudenlaisellakin kaupan alalla. Jos huomasitte, minulla oli esimerkiksi alkusyksystä kuukauden jakso, jolloin en tehnyt yhtä ainoaa kaupallista yhteistyötä. Nyt otetaan takaisin menetettyä ja turvataan tuleva.\nJoku mainitsi, että olin tehnyt viime viikolla viisi yhteistyöpostausta. Nyt on varmasti pakko selventää, mikä on yhteistyö, mikä ei:\nTämä, tämä ja tämä olivat kaupallisia yhteistöitä. Niistä maksetaan kirjoituspalkkio ja ne merkitään aina selkeästi esille. Mutta tiedättekö mitä? Rakastin tehdä niistä jokaisen. Aivan, kuten ei-kaupallisiakin postauksia tehdessä olin innokas ja täynnä halua kirjoittaa. En ota yhteistöitä, jotka eivät sovi blogiini ja joiden takana en seiso.\nTämä oli postas Ivana Helsingin Studio Sale -myynneistä. Oletan, että se tulkittiin yhteistyöpostakseksi. No. Minä kirjoitin sen tasan tarkkaan ilman minkäänlaista raha- tai edes mekkopalkkaa. Siksi postauksessa ei myöskään ole merkkiä minkäänlaisesta yhteistyöstä! Meillä oli palaveri Ivanan Pirjon kanssa aivan muista aiheista ja hän keksi siinä sivussa olisiko minusta kiva tarjota lukijoilleni mahdollisuuden tulla Ivanalle tuntia aikaisemmin myynteihin kuin muille. Minusta ajatus oli kiva, koska ajattelin, että se ilahduttaisi lukijoitani. Kaikki postaukset, joissa mainitaan jokin brändi, eivät ole siis yhteistyöpostauksia.\nTässä postauksessa kerroin puolestaan reissustani Helsinkiin ja yksinolosta hotellissa. Oletan, että se oli lukijani tulinnan mukaan viides viikon yhteistyöpostaus. Kuten postauksen lopussa lukee, sain hotelliyöt ilman korvausta. Se on fakta. Mutta: Postaus ei silti ollut yhteistyöpostaus (siksi tekstissä ei lue esimerkiksi ”hotelliyöt saatu näkyvyyttä vastaan/ postaus toteutettu yhteistyössä hotellin kanssa / kaupallinen yhteistyö” vaan ainoastaan teksti: "Original Sokos Hotel Vaakuna -yöt saatu"). En luvannut tehdä postausta tai edes mainita aiheesta, mutta koska kuitenkin päätin kirjoitta erikoisesta työviikostani, oli eettisesti oikein kertoa myös se, että yöt oli saatu ilman maksua.\nNo niin. Lopuksi vielä kysymys. Kirjoitin tänne postauksen Saarioisen joululaatikoista, joihin tuunasin kolme erilaista reseptiä. Sain kritiikkiä postauksen kaupallisuudesta. Mietin, (miten muuten kuin sillä, että lukija tietää minun saavan ansaitsemani palkkion tehdystä työstäni) tuo ruokapostaus eroaa sisällöllisesti esimerkiksi tästä tai tästä ruokapostauksesta, jotka eivät ole yhteistyössä tehtyjä?\nAsu: Kuvauslaina By Emkasta\nblogit ja raha\nklo 19:16 | 28.11.2017\nTästä syystä harmistun aina, kun joku tosi hyvä, huvikseen vapaa-ajalla blogia kirjoittava alkaa tekemään sitä työkseen. Sen myötä sisältö aina muuttuu, ihan ymmärrettävästi tietenkin, mutta se on tosi harmi.\nKyllä mä laskisin tuon hotellipostauksenkin yhteistyöksi ja mainospostaukseksi. Ehkä mitään sopimuksia ei ole kirjoitettu, mutta kyllähän sä tuolla postauksella varmistat sen, että ilmaisia hotelliöitä on tulossa jatkossakin?\nSelventävä kirjoitus kyllä, kiitos siitä.\nklo 19:58 | 28.11.2017\nMinusta tämän blogin sisältö ei ole ainakaan huonompaan suuntaan muuttunut ammattimaisuuden myötä! Kukaan ei jaksa blogata lähes joka päivä ((saatikka 7 pv/vk) vuosia ilmaiseksi se on fakta. Ei kevyistä eikä raskaista aiheista. Lähes jokainen työssäkäyvä saa työnsä kylkiäisenä jotain hyvää. Joku voi saada hotelliyön pari kertaa vuodessa, joku sen ilmaisen työterveyshuollon (työnantajan maksaman) jonka yrittäjä puolestaan maksaa itse. Tämä näin esimerkkinä. Sitä paitsi eikös bloggaaja maksa saamistaan tavaroista ja palveluista veroa?\nklo 12:19 | 30.11.2017\nNyt on pakko kommentoida vierailijalle (kommentti nro 2). En ole samaa mieltä, etteikö löytyisi paljonkin bloggaajia, jotka bloggaavat täysin ilman palkkaa, ihan vain tekemisen ilosta, luovuuden palosta, rakkaudesta lajiin. Olen itse pitänyt nykyistä blogiani 4 vuotta, sitä ennen jo muitakin blogeja. Koskaan ei ole saanut senttiäkään rahaa, enkä ole tehnyt yhden yhtä yhteistyöpostausta tähän mennessä. En silti ole koskaan ajatellut, että lopettaisin, enkä ole ajatellut, että välttämättä koskaan tulen saamaankaan mitään korvausta. Alunalkaenhan blogit olivat nimenaomaan harrastustoimintaa, eikä kukaan siitä saanut rahaa. Nykyään osa saa, mutta iso osa myös ei saa. Ja se iso osa aikoo kyllä kirjoittaa silti, koska monelle bloggaajalle motivaattori ei ole raha, vaan sisäinen palo.\nklo 5:59 | 29.11.2017\nTästä olen samaa mieltä. Kyllä kaikki postaukset, joissa mainitaan tietty tuote ja siitä on kuvia, ovat mainosta ko. tuotteen valmistajalle. Vaikka eivät olisikaan "yhteistyöpostauksia".\nSinua kritisoitiin blogin kaupallistumisesta ja se koskee kaikkea sitä mainontaa, jota blogissasi teet, ei ainoastaan sopimuksella syntyneitä "yhteistyöpostauksia".\nVarsin räikeää minustakin on manonnan määrän lisääntyminen ollut. Ainakin viime aikoina.\nklo 12:53 | 29.11.2017\nKolmeen yllä olevaan kommenttiin:\nUskon, että tässä ymmärryksessä ja väärinymmärryksessä voi olla se kuilu, että blogin sisältä ja ulkopuolelta tilanne näyttää erilaiselle. Se, missä itsestä menee jotkin rajat, ei olekaan sama kohta, joissa lukijoiden mielestä se menee.\nSe minua kummastuttaa, kuinka voisi sitten kirjoittaa palveluista ja brändeistä, jos jokainen lasketaan yhteistyöksi. Silloinhan oikeastaan mistään ei voisi mainita enää spesifisti, jos kaikki laskettaisiin yhteistyöksi.\nklo 13:36 | 29.11.2017\n"Se minua kummastuttaa, kuinka voisi sitten kirjoittaa palveluista ja brändeistä, jos jokainen lasketaan yhteistyöksi"\nYksinkertaista, silloin kun tuote on saatu ilmaiseksi tai huomattavalla alennuksella, se on mainos. Hotelliasiassa esim. palkka on saatu siitä työstä, että paikalla on käyty. Paljon tehdään viestinnässä duunia, jota ei koskaan edes julkaista.\nklo 15:32 | 29.11.2017\nSamaa mieltä. Siksi hämmästyttää se, miksi niin moni piti - kertomukseni jälkeen - Ivana-postausta edelleen yhteistyönä.\nklo 4:04 | 1.12.2017\nEi kyse varmasti ollut vain tästä Ivana-postauksesta. Kerroit myös monista muista postauksista, joiden korostit olleen ei-yhteistyönä toteutettuja. Mutta silti ne olivat mainosta tuotteelle, jota postauksissa mainostit ja jotka olit ilmaiseksi saanut. Lukijan näkökulmasta on siis aivan yhdentekevää, onko niissä taustalla sopimusta vai ei. Ymmärrät varmasti sen itsekin.\nklo 12:25 | 30.11.2017\nSohaisen nyt ehkä hieman ampiaispesää, mutta miten se on lukijalta pois jos bloggaaja saa postauksen myötä lisää ilmaisia hotelliöitä? Tai mekon. Tai auton. Tai ilmaa pullossa. Miten se huonontaa blogin lukijan elämänlaatua tai itse blogia?\nklo 13:19 | 30.11.2017\nEi huononna omaa elämänlaatuani mitenkään. Sen sijaan blogia monesti huonontaa, jos postaukset on mainosta toisen perään. Jos bloggaaja saa hyvästä postauksestaan palkaksi asian x, niin ei se yleensä lukijankaan silmissä tee siitä postauksesta huonompaa. Mutta jos bloggaaja kirjoittaa postauksen vain sen vuoksi, että on saanut asian x tai haluaa jatkossakin saada asian x, niin usein sellainen postaus on lukijan silmissä vaan yksinkertaisesti huono.\nklo 20:39 | 28.11.2017\nUskoisin, että bloggaajat saavat valitusta mainoksista sen takia, että blogeissa yksinkertaisesti on kommentointimahdollisuus ja bloggaajat jopa vastaavat kommentteihin. Kyllä mainokset ärsyttävät TV:ssäkin saati YouTube-videoiden yhteydessä, mutta tällöin ei ole selkeää kanavaa, mihin valittaa aiheesta.\nklo 12:54 | 29.11.2017\nHyvä pointti! Ehkä asia onkin juuri noin!\nklo 21:27 | 28.11.2017\nKiitos tästä postauksesta! Luin myös sen aikaisemman ja ne yhdessä oli mulle paljon infoa antavia. Mä oon tosi ummikko blogimaailmojen suhteen, joten sillä oon joskus miettinytkin ihan yleisellä tasolla monien muidenkin blogien kohdalla, että miten nää systeemit toimii. Nyt siis tiedän - kiitosta vaan!\nMä koen ne yhteistyöpostaukset win-win-jutuiksi. Me lukijat saadaan hyviä vinkkejä arjen juttuihin tänne sohvalle suklaata vaan mussutellen lukiessa, yrittäjät saa menekkiä tuotteillensa/palveluillensa (ja sen myötä leipää omaan pöytäänsä) ja Karoliina saa sen myötä töitä ja leipää omaan pöytäänsä. Kaikki ovat siis plussan puolella! Mun vinkkelistä nää yhteistyötahot on ihan sellaisia tavallisia arkeen liittyviä, ja siksi siis toimivia. Tuotteiden/palveluiden kirjo on nykyään niin valtava, että monesti helpottaa, kun on kuullut edes jotain käyttäjäkokemuksia. Eli jatka samaan malliin vaan! Me kiitämme!\nklo 12:55 | 29.11.2017\nKiva, jos koet asian noin. Noin - ainakin minun mielestä - sen olisi tarkoituskin olla. Jos itse etsin jotain tuotetta, etsin aina arvostelut eka blogeista!\nklo 23:19 | 28.11.2017\nHyvä postaus, jossa tuli myös uutta infoa. :)\nMinua ei häiritse yhteistyöpostaukset. Valitsemasi yhteistyöt sopivat tänne blogiin ja niistä myös ilmoitetaan avoimesti. Kyllähän muissakin ammateissa, esimerkiksi työntekijät kahviloissa, ravintoloissa ja kaupoissa, mainostetaan myytäviä tuotteita. Ja saavat siitä palkkaa, johon ovat täysin oikeutettuja.\nJa miksi lukijoita haittaa se, että erilaiset yhteistyötä kanssasi tekevät firmat maksavat sinulle palkan? Asian voi myös nähdä niin, että k.o. firmat tavallaan pitävät huolen siitä, että voit panostaa blogiisi täysillä, eikä sinun tarvitse elääksesi tehdä muita töitä(, joka näkemykseni mukaan vähentäisi blogiin uhrattua aikaa).\nHyvää loppuvuotta ja kiitos muutenkin blogistasi, olen lukenut muutaman vuoden.\nklo 12:57 | 29.11.2017\nIhana ajatus - ja niin totta! Yhteistyökumppanit auttavat koko sivustoa ja bloggaajaa tuottamaan oman sisältönsä lisäksi myös muuta luettavaa.\nklo 6:24 | 29.11.2017\nOlen samaa mieltä edellisten kanssa, että kyllä täällä mollataan bloggaajia ihan turhan takia. Media mainostaa aina, toki siis blogikin, se kuuluu pelin henkeen. Tällä formaatissa vain tätä arvostelua on helppo kohdistaa suoraan kirjoittajaan joka esiintyy omalla naamallaan. Ihan suotta bloggaajista on tehty ahneita oman edun tavoittelijoita. Jos näin olisi, silloinhan työstään palkkaa vaativakin olisi ahne. Sitä paitsi uskon, että monikaan meistä ei olisi niin hurskas, että kieltäytyisi edullisemmasta vaihtoehdosta, varsinkin jos sitä pyytämättä tarjotaan :) Uskon, että yhteistyöhön tarjotaan myös paljon sellaista, minkä bloggaaja oikopäätä hylkää.\nJos joku ei halua jostain tuotteesta tai palvelusta lukea, niin ohittakoon postauksen sillä kertaa. Näitä tulee 7 per viikko, joten kovin ainutkertaisesta kokemuksesta siinä mielessä ei ole kysymys.\nSinulla on ihana, elämänmakuinen blogi :) Jatka samaan malliin!\nklo 12:59 | 29.11.2017\nOlet oikeassa: Viikottain, joskus päivittäin, tulee yhteistöitä, josta ainakin itse kieltäydyn. Samoin kotiin tulee monia tuotteita minulta kysymättä, josta en koskaan kirjoita mitään tai laita kuvaa nettiin.\nKiitos <3 Ihanaa joulunaikaa!\nklo 6:38 | 29.11.2017\nMua ei haittaa yhteistyöpostaukset, mutta se haittaa että niitä on suurin osa. Ei sanomalehdestäkään yli puolet ole mainoksia. Olisi kiva välillä lukea siitä teidän normaalista elämästä, ilman että taustalla on joku väkisin väänetty mainosleipäpussi. Ymmärrän kyllä että rahaa tästä blogista haluat ja tarvitset, mutta olisi mahtavaa jos koko sisältö ei juoksisi sen perässä.\nklo 7:21 | 29.11.2017\nJuu samaa mieltä. En esimerkiksi lue lehtiä jotka on täynnä mainos aiheisia juttuja esim. joku sport lehti on puolet vaate mainos juttuja. Mutta tämä kolmistaan blogi ei ole pahimmasta päästä kuitenkaan :) On jotain blogeja josta saa fiiliksen että todella ahneus on iskenyt. Koen monet blogissa tehdyt mainosjutut teennäisinä, tosin en usko paljon muidenkaan blogikirjoitusten olevan 100% aitoja. Ammattibloggaaja ammatti on outo, mutta me lukijat se mahdollisestaan.\nklo 13:02 | 29.11.2017\nKahteen edelliseen kommenttiin:\nEnsinnäkin. Minusta on superhyvä, ettei tekstejä luekaan 100%:sti ja sinisilmäiseste. Se on fiksua medialukutaitoa!\nHassua kuitenkin, miten näemme asiat niin eri tavalla. "Olisi kiva välillä lukea siitä teidän normaalista elämästä, ilman että taustalla on joku väkisin väänetty mainosleipäpussi." Minä en katsokaas näe näiden asioiden kanssa mitään ristiriitaa. Vaikka postauksessa olisi jokin tuotteen tuoma leima, ei se muu teksti ole "keksittyä mainosta". Ehkä olen onnistunut työssäni sitten huonosti, mutta minusta sisältöyhteistyö voi kulkea sujuvasti käsi kädessä sen "oikean" arjen kanssa.\nklo 7:20 | 29.11.2017\nKaupallisuus (sekä yhteistyöt että muu kaupallisuus, lukija ei hirveesti näitä erottele toisistaan, ei ole merkitystä lukijalle) on haaste. Molemmat puolet tosi ymmärrettäviä. Mielestäni oiva esimerkki kaupallisuuden handlaamisesta on Stella Harasekin tapa. Hänellä on ilman muuta kaupallista sisältöä ja saa siitä joskus palautetta. Mikä on yksinkertaista, mutta nerokasta on se, että hän reilusti toteaa, että nyt on ollut viime aikoina paljon kaupallisuutta, kattellaanpa tilannetta jatkossa toisellakin tavalla ja kysyy vielä lukijoiltaan, että millainen kaupallinen sisältö lukijoita kiinnostaa. Eli huomioi lukijoiden joskus kipakankin palautteen ja samalla mahdollistaa sen kaupallisuuden jatkossakin ja voi mahdollisesti saada täsmätietoa, että millaiseen kaupalliseen yhteistyöhön kantsii lähteä, mikä kiinnostelee. En usko, että vänkääminen puolesta ja vastaan johtaa mihinkään. Hyvä esimerkki on myös WTD-blogi.\nklo 13:03 | 29.11.2017\nIhana idea: Tuota pitää kysyä itsekin lukijoilta! Kiitos <3\nElsa Oi mutsi mutsi\nklo 7:59 | 29.11.2017\nEihän se, että saa palkkion tai palkan ole pelkästään kaupallisuutta. Kyllähän saatujen ja pyydettyjen etuuksien esittely on samalla tavalla kaupallista, vaikka siitä postauksesta ei olisi virallisesti sovittu. Ainakin mä koen itsestäänselvänä että hotelli haluaa näkyvyyttä jos yövyn heillä ilmaiseksi. Miksi he muuten mua majoittaisi :) Ja senhän sä ja mä ja kaikki muutkin niille annetaan, vaikka postauksessa ei lukisi kaupallinen yhteistyö vaan saatu. Näkyvyys on se korvaus palveluista, joka tekee postauksesta kaupallisen. Ehkä termi on ”ansaittu media” mut sekin kääntyy vähän huonoksi jos palvelu on vaikuttajan itsensä pyytämä. Kuten vaikka mun viimeisimmän Lappi postauksen majoitus.\nEn kritisoi nyt siis kaupallisuutta. Vain sen käsitettä tämän postauksen yhteydessä.\nklo 13:09 | 29.11.2017\nElsa. Mä olen sun kanssa eri mieltä. Monikin yritys antaa tuotteita/palveluita, vaikkei ne siinä hetkessä saisi bloggaajalta yhtään mitään. Sillä tavalla pidetään yllä suhteita ja EHKÄ joskus saadaan jotain. Ja joo: Toki joskus näkyvyyttä tulee, muttei aina. Musta se on nimenomaa asia, jonka bloggaaja päättää (ja samoin yritys tietäen, että näkyvyys ei ole taattu).\nMä saan ainakin viikottain tuotteita, joista en kirjoita mitään tai laita yhtään kuvaa someen. Ja jos muistan, sä olet myös puhunut sen puolesta, ettei bloggaajien edes pitäisi antaa näkyvyyttä tuollaisille tuotteille - Jos me annetaan ilmaista mainosta jotain yhtä hotelliyötä/suihkusaippuaa vastaan, se syö meidän kaikkien todellista palkkaa. Vaikka ihmisiä joskus sapettaakin bloggaajien "ilmaiset" lahjat, harva niillä kynsilakoilla asuntolainaa maksaa.\nklo 8:52 | 29.11.2017\nKohta 6. Luen monia harrastelija bloggaajien blogeja, mitkä eivät ole osa isoa blogiportaalia. En näe luettavuudessa tai tekniikassa mitään eroa eikä blogiportaali tuo tällekään blogille mitään lisäarvoa. Ainoastaan noita harmillisia mainoksia.\nklo 9:18 | 29.11.2017\nTää on ihan totta! Jos aihe ja sisältö on mielenkiintoista, sen tekstin ympäristö ym. on ihan samantekevää.\nJa samaten sekään ei mua haittaa, vaikka postauksia tulisi vain yksi per viikko. Monesti se onkin niin, että ammattibloggaajan seitsemästä postauksesta yksi on mielenkiintoinen ja loput mainoksia ym. täytettä, "koska pitää postata joka päivä". Näin kärjistetysti. Enkä nyt puhu (pelkästään) tästä blogista.\nEikä tässä olla ketään haukkumassa, vaan keskustelemassa :)\nklo 13:12 | 29.11.2017\nKahteen edelliseen vastaus:\nSivuston visuaalisuus on asia, joka tietysti on makukysymys. Mulle se on tärkeä, mutta jollekin toiselle ei - ihan olette oikeassa sen suhteen. Tosin portaaleissa ulkoasu on kaikille sama, eli portaalin sisään tulleista rahavirroista nauttii/kärsii kaikki, olipa ollut itse hankkimassa portaalille tuloja tai sitten ei.\nMä uskon, että postaustahti ei ole lukijoiden päätettävissä. Se on aivan sama kuin sanottaisiin työpaikalla, että jos tulisit vaan kerran viikossa duuniin, niin olisit parempi työssäsi seitsemän päivän työviikolla.\nklo 13:58 | 29.11.2017\nMitä tarkoitat viimeisellä kappaleella, en ymmärrä?\nklo 17:51 | 29.11.2017\nItse ymmärsin tuon kommentin niin, ettei useimmat lukijat välitä, vaikka postausta ei tulisi joka päivä; monet harrastelijabloggaajatkin saattavat tuntea stressiä postaustahdista. Ammattibloggaaja tietenkin bloggaa niin usein kun sopimus tai oma elanto vaatii, eiköhän kaikki tämän ymmärrä. :)\nklo 9:00 | 29.11.2017\nTietenkin mainoksia on joka paikassa ja bloggaajan ammatti edellyttää mainostamista. Minua ei esim. häiritse Lilyyn tulleet mainokset postausten välissä, koska tiedän, että niitä tarvitaan.\nLukijan kannalta on kuitenkin yhdentekevää oliko tuo hotellipostaus yhteistyö vai ei, mainos se oli joka tapauksessa kuten Ivana postauskin.\nklo 13:14 | 29.11.2017\nEhkä tämä onkin monen mielestätulkinta-asia, vaikka faktojen perusteella ei. Ivana siis ei ollut minkään tason yhteistyö, mutta lukijat kokivat sen niin. Joten asialle ei kai voi sitten tehdä juuri mitään.\nklo 19:01 | 29.11.2017\nEi yhteistyö välttämättä, mutta mainos. Kuten edellinen kommentoijakin mainitsee.\nklo 9:17 | 29.11.2017\nMielenkiintoinen postaus. Luin myös aikaisemman postauksen ja pidin aikaisemmasta oikeastaan enemmän. Siinä mainostamisen taustoja selvennettiin rakentavasti ja fiksusti, uusin postaus oli suorastaan hyökkäävä lukijoita kohtaan mikä ei varmaan ollut tarkoituksesi. Taustalla kuitenkin näkee selvästi oman tuohtumuksesi kommentoijia kohtaan (en tiedä onko se todellinen tunteesi, mutta tekstistä turhautuminen paistaa läpi). Vaikka montaa raha toki motivoi vielä paremman sisällöntuottamiseen niin sen ei pitäisi olla itseisarvo ja blogin sisällön arvo laskee kun lehmän häntä jos suurin osa kirjoituksista on mainospostausta. Valitettavaa, mutta totta.\nMielestäni lukijoilla on oikeus kritisoida (rakentavasti) blogin sisältöä, sillä, me olemme niitä joita varten kirjoitat. Tai niitä, jonka ansiosta saat rahaa. Kuten itse sanoit, tämä on sinun työsi. Myös omassa työssäni saan leipäni siitä, että pidän asiakkaani tyytyväisenä. Ja kyllä sitä palautetta tulee myös päin naamaa, huolimatta siitä onko se ansaittua vai ei.\nMonet kokevat mainostuksen win-win tilanteeksi. Sitä se on, jos postaukset on oikeasti mielenkiintoisia. Jonkun ruispalapussin esittely on kovin kaukana kiinnostavasta, aivan kun kukaan ei olisi tietoinen kyseisestä brändistä. Ja kuten joskus aikaisemminkin on tätä kaupallisuutta vatvottu moneen kertaan ja monessa blogissa, niin on se silti yhtä ärsyttävää lukea samoja mainoksia monessa blogissa. Vaikka itse sanot että et saanut hotelliyötä näkyvyyttä vastaan, uskon kuitenkin, että hyödyke vaikutti haluusi kirjoittaa asiasta.\nklo 13:19 | 29.11.2017\nTämä oli tosi fiksu ja lukijan näkökulmaa avartava postaus. Kiitos!\nSe on pakko kuitenkin sanoa (kuten siellä aikaisemmassa tekstissä sanoin), minua hämmentää sanaparit "suurin osa" ja "pelkkää kaupallista sisältöä", jota eivät kuitenkaan faktojen valossa pidä paikkaansa. Jos kamppisten suhteet kuukauden muusta sisällöstä on 0/30, 3/30 ja 7/30, jää aika paljon asiaa myös muulle.\nUskon, että tuossa samojen kamppisten tulossa useisiin blogeihin voisi kehittyä :) Ymmärrän tuskan!\nklo 9:19 | 29.11.2017\nOlenko ainoa, jonka mielestä tämän postauksen sävy oli jotenkin vähän ikävä? Näkyy, että olet tuohtunut asiasta, ja se on tietysti ihan ymmärrettävääkin. Tottahan toki harmittaa, kun lukijat eivät ymmärrä bloggaajaelämän perusrealiteetteja, vaan kaikki pitää uudelleen ja uudelleen selittää kädestä pitäen. ;) Mutta kaikista eniten häiritsi, että postausta lukiessa tuntui kuin yrittäisit jotenkin näpäyttää meitä lukijoita. Siitä piirteestä en voi väittää erityisesti pitäväni.\nklo 11:19 | 29.11.2017\nSamaa itsekkin huomasin, ja valitettavasti tuntunut viimeaikoina aikaiseminkin tältä. Postauksesta tuli olo, että ettekö te tyhmät lukijat tajua mainostuksen päälle yhtään mitään. Kyllä, ymmärrämme, siksi annammekin palautetta.\nklo 12:28 | 29.11.2017\nJust tuo, näpäytys! Tämä teksti oli niin puolusteleva että se oli jo hyökkäävä ja niin itseäänkorottava että se oli lukijoita alentava. Nämä viimeaikaiset "sain kommentista aiheen postaukseen"-tekstit ovat kaikki edustaneet vähän samaa sarjaa. Tietenkään kukaan ei ansaitse ilkeää kommentointia blogiinsa ja olet saanut sitä aivan liikaa. Se on kiusaamista. Kuitenkin, kun tämän blogin kommenttiketjuja lukee, niistäkin saa sellaisen kuvan että oma arvostuksesi lukijoita kohtaan on aika heikko. Tärkeistäkin asioista syntyvä keskustelu tyrehtyy, kun vastauksesi ystävällisesti esitettyihin kritiikkeihinkin ovat usein passiivisaggressiivisia ja menevät ohi aiheen. Siitä tulee helposti ikävä vastakkainasettelu. Kun tämä kerran on ammatti ja palkallinen työ, olettaisin, että näinkin vuolaita kritiikkejä kannattaisi kuunnella. Joko sinun tai työnantajasi.\nklo 13:21 | 29.11.2017\nKahteen edellisen kommenttiin:\nOlen ennenkin huomannut sen, että jos bloggaaja perustelee mielipiteensä, kertoo oman näkökulmansa ja ehkä mainitsee olevansa eri mieltä lukijoiden kanssa, se koetaan hyökkääväksi.\nMinusta olisi kuitenkin teennäistä nyökytellä näin "oikeassa olette", jos faktoina puhutaan asioita, jotka eivät niitä ole.\nHaluan kuitenkin sanoa, että suuttumuksen tulinta on väärä :) Tämä on näitä tekstin välityksellä tehtyjen viestien ongelma - asiat tulkitaan (siellä ja täällä) monesti väärällä sävyllä!\nklo 19:17 | 29.11.2017\nHaluan että seuraava asia tulee täysin selväksi: minä en ainakaan kokenut enkä koe hyökkääväksi sitä, että olet eri mieltä lukijoiden kanssa, tai sitä, että perustelet mielipiteesi ja kerrot oman näkökulmasi. Koen hyökkääväksi tavan jolla sen teet: valintasi esimerkiksi tekstin tyyliin ja sävyyn liittyvien seikkojen (jotka toki ovat väistämättä kaikissa teksteissä aina tulkinnanvaraisia, mutta eivät sentään täysin sattumanvaraisesti tulkittavissa olevia) sekä ylipäänsä tekstin rakenteen suhteen. Esimerkiksi vaikkapa aivan tekstin viimeinen kappale on mielestäni erittäin mielenkiintoinen valinta tekstin päätökseksi; sen ainoa funktio vaikuttaa olevan nimenomaan näpäyttää lukijoita.\nAmmatikseen kirjoittavan henkilön oletan ymmärtävän, että kaikki edellä mainitut seikat ovat riippuvaisia tietoisista valinnoista. Minua lukijana myös hieman loukkaa, että oletat välittömästi, että olen niin yksinkertainen, että en hyväksy sitä että olet eri mieltä kanssani. Kyse ei todellakaan ole siitä. Samatkin asiat vaan voi sanoa niin monilla tavoilla, ihan kielelliset valinnat vaikuttavat hyvin paljon.\nklo 10:02 | 29.11.2017\nMä tykkään yhteistyöpostauksista blogeissa! Usein jos mä haen tietoa jostakin tuotteesta, googlaan ko. tuote+blogi, niin avot johan löytyy käyttökokemuksia! Ja parhaat totuudet löytyy sitten sieltä kommenteista. Mutta ei niitä kommenttejakaan olis jos ei olis yhteistyöpostauksia. Mä oon löytänyt mielettömän hyviä juttuja tällä tavalla blogien avulla. Ja kerron niistä eteenpäin esim. äidilleni, joka ei lue blogeja, jotta sekin voi niistä hyötyä. Okei ehkä se teatterijuttu ja ruisleipähomma ei ollu just mulle, mutta en sitä voi sanoa, etteikö se olis voinu olla just jollekin muulle se juttu, mitä etsi. Eli tämmöinenkin näkökulma tähän asiaan. Mä ihmettelen enemmän sitä, miks näistä jaksetaan valittaa/ valitetaan. Lue, jos kiinnostaa, ja jätä lukematta jos ei! Mä ainakin otan kaiken hyödyn irti niistä!\nOn pitänyt kommentoida jo aikaisemminkin, että sun blogi on musta erittäin mukavaa luettavaa. Tunnut olevan sellainen "maalaisjärki päässä" ja lähes kaikessa saa nyökytellä olevansa samaa mieltä. Keep up the good work! <3\nklo 13:23 | 29.11.2017\nMä toivonkin, että yhteistyöt (kuten kaikki muutkin postaukset) ovat sellaisia, että niistä voi poimia itselle tärkeät ja mielenkiintoiset jutut. Jos kiinnostaa, napataan. Jos ei, skipataan.\nJa samoin teen minä: Poimin blogeista vinkit itselleni.\nKiitos ja ihanaa vuoden loppua :)\nklo 10:17 | 29.11.2017\nRuispuikula esittelykin oli lavastettu mainos ulkopuolisella kuvaajalla, mutta yritetty harhauttaa jollain "Tosiarkea" otsikoinnilla. Ei kiva.\nklo 13:25 | 29.11.2017\nValitettavasti meillä ei asu ketään perheen ulkopuolista kuvajaa, joka voisi salaa napsia kuvia öisin niin, että koko perhe mahtuu niihin :)\n(Toisaalta ehkä parempi niin, koska se saattaisi olla vähän pelottavaa)\nklo 17:03 | 29.11.2017\nEikös siinä kyseisen postauksen lopussa lukenut: ”Kuvat: Noora Näppilä”. Lukijana ymmärrän asian siten, että perheen ulkopuolinen hlö ollut kuvaamassa :)\nklo 17:05 | 29.11.2017\nPahoittelut, ymmärsin kommentin väärin :) ignoraa siis kommenttini, en saanut enää poistetuksi!\nklo 13:32 | 29.11.2017\nJos koko perhe on kuvassa niin eiköhän sen kuvaajan pidä silloin olla joku ulkopuolinen :)\nVoi tätä ihmisten elämää! Jos Ruispukulapussi herättää enemmän keskustelua kuin joku todella iso juttu, niin kertoohan se aika paljon nimenomaan lukijoista.\nklo 14:59 | 29.11.2017\nNiin asiaa! Ihmetyttää ihmisten ajatusmaailma. Mikään yritys ei pyörisi ilman mainontaa ja markkinointia, joilla maksetaan ihmisten palkat. Jos mainonta nyt niin ärsyttää niin voi itse lähettää rahaa bloggaajan palkaksi tai olla lukematta :D\nklo 15:49 | 29.11.2017\nPidin myös aikaisemmin tästä blogista hyvin paljon ja edelleenkin pidän, mutta nyt se ei oikeastaan sytytä ollenkaan kuten ennen. Se on sääli sillä karoliina on hyvä kirjoittaja. Nyt tekstit ovat tuntuneet lähinnä pakkosuorittamiselta. :(\nklo 16:15 | 29.11.2017\nJoo, blogi tarvitsee mainostajia. Mutta mainostajia ei kiinnosta blogisi, jos sillä ei ole lukijoita. Lukijat taas kaikkoavat, jos kokevat mainonnan liialliseksi - varsinkin, jos et halua ottaa edes lukijoiden palautetta vastaan ja käyttäydyt ylimielisesti heitä kohtaan.\nLisäksi koen häiritsevänä, että esim. leipäpussipostauksessa olet laittanut lapsesi esittelemään leipää kuvassa. Eikö ole olemassa jokin lakikin, joka kieltää lasten tarpeettoman käytön mainonnassa?\nklo 18:46 | 29.11.2017\nNo voi herranen aika! Jo on riistoa:)! Eiköhän noita lapsia ole aika paljon mainoksissa. Nyt alkaa kyllä kommentoinnin taso naurattaa... tuntuu kyllä näin tätä keskustelua seuranneena että tarkoitus on kyllä ihan muu joillakin pyhillä kommentoijilla kuin kommentoida kirjoituksen sisältöä. Asiallinen kritiikki on asia erikseen.\nklo 16:54 | 29.11.2017\nSun kirjoitukset on edelleen mielenkiintoisia eikä yhteistyöpostauksissa sinällään ole mielestäni mitään vikaa. Niissä kuitenkin helposti häiritsee, jos kuvia on tosi paljon (esim. Puikulat). Määritteleekö yhteistyökumppanut kuvien määrän? Voisiko niiden kanssa yrittää neuvotella pienemmistä kuvamääristä, sillä liika kuvien määrä tekee helposti postauksesta turhan mainosmaisen.\nklo 18:07 | 29.11.2017\nMielenkiintoista keskustelua! Musta tuntuu, että ongelma ei ole siinä, etteivätkö blogien lukijat ymmärtäisi mainonnan olevan bloggaajien elinehto. Sehän nyt on ihan peruskauraa, ellei ole ihan ummikko. Runsas kritiikki juontaa varmaan siitä, että postausten kuvitus on toisinaan ristiriidassa tekstin kanssa ja lopussa mainitaan, että kuvan vaatteet on saatu. Siitä tulee fiilis, että kuvitus on valittu vain sen perusteella, mitä tuotetta on luvannut esitellä. Se on ehkä myös ristiriidassa ostolakkosi kanssa. Itseasiassa tästä olisi tosi kiintoisaa lukea postaus! Miten koet yhteistyötuotteiden sopivan ostolakkoiluun? Onko lakon takana rahan säästäminen vai turhan kulutuksen ja tavaran haalimisen vähentäminen?\nKun blogin kuvissa esitellään saatuja tuotteita, kyseessä on mainos, eikä siinä ole mitään pahaa, mutta läpinäkyvyys on se juttu, jota kannattaa vaalia. Jotkut bloggaajat esimerkiksi kirjoittavat suoraan lähestyneensä jotain brändiä saadakseen vaikka lastenvaatteen postausta vastaan, eikä kommenteissa näy kritiikkiä. Tähän liittyen olisi kiinnostavaa kuulla, pyysitkö hotelliyötä vai tarjottiinko sitä? Tottakai jokainen ottaa ilmaisen hotelliyön vastaan, muun väittäminen olisi tekopyhää, mutta blogissa se näyttäytyy mainontana, enkä ihan ymmärrä, miksi se pitää niin hanakasti kieltää.\nMunkin mielestä lähestymistapasi oli vähän alentuva ja hyökkäävällä tavalla puolusteleva, mistä tulee fiilis, että ehkä koet itsekin mainonnan suhteen ristiriitaisia fiiliksiä. Kommenteissa kuitenkin otat myös kivalla tavalla vinkeistä vaarin. Joka tapauksessa, yhteistyökuvioiden avaaminen on aina mielenkiintoista luettavaa. Todella ymmärrän mainonnan tärkeyden,\nmutta vannon aina läpinäkyvyyden nimeen!\nklo 11:47 | 1.12.2017\nItseasiassa on paljonkin blogeja ilman mainoksia tai huomattavasti vähemmillä mainoksilla. Olen samaa mieltä, että on mennyt täysin överiksi mainokset ja mainostaminen muuten hyvissä blogeissa ja esim. Umpun tekstit on välillä niin epämääräisiä kokemuksia joistain tuotteista ettei mitää rajaa. Kuvat erittäin käsiteltyjä ja aiheet toistaa itseään.\nSääli, mitä itse olen seurannut blogeja, niin mitä enemmän mainontaa alkaa tulla, sitä vähemmän luen. Tännekin eksyin sattumalta ja oli viimeinen kerta. Tekstit siis hyviä, mutta mainonta ärsyttää.\nToinen asia mikä arsyttää, on bloggaajien selfietulva niin instassa kuin blogeissakin.Miksi? Miksi pitää joka päivä ottaa selfie, vaikka se ei liityisi mainontaan? Kasvot kuluvat todella nopeasti. Onko kyse enemmänkin selfiekoukusta ja tykkäyksien tärkeydestä itselle. Nolottaa toisten puolesta, kun julkisessa instassa tuhansia kuvia ja niistä 90% on sitä samaa, omaa naamaa.\nklo 17:11 | 1.12.2017\nEn ymmärrä miksi pitää väkisin lukea jotain sellaista mistä ei pidä tai mikä ei kiinnosta. Jos joku kokee yhteistyöpoustaukset ärsyttävinä ja sisällöttöminä, niin eikö voi vaan jättää lukematta? Mahdollisesti palata blogin pariin sitten kun kokeen sen hetkisen kirjoituksen mielenkiintoiseksi. Itselläni ainakin on välillä pitkiäkin taukoja, ettei vaan ole mielenkiintoisia kirjoituksia blogeissa, saatan vai selata nopeasti kuvat tai otsikot läpi ja jättää lukematta, jos ei kiinnosta. Paremminkin blogien sisältöä huonontaa tää yleinen lukijoiden tyytymättömyys ja valitus joka aiheesta. Kyllähän se nyt on ihan selvää, että jos koko ajan täytyy puolustella ja selitellä tekemisiään, niin eipä siinä pitkään kiinnostusta ja paloa tekemiseen riitä. Negatiivisuus kun tuppaa tarttumaan tehokkaammin kuin positiivisuus.\nklo 9:57 | 2.12.2017\nMieti niin päin, että jos jokin brändi mainitaan, olisko se sitten mainos aika useinkin? Esimerkin kautta: kuinka paljon mekkoja oli myyty sillä sample salen ensimmäisellä tunnilla (ja myöhemminkin)? Mitä jos et olisi maininnut juuri Ivanaa, vaan jonkun toisen vaatemerkin? Olisiko sillä ollut vaikutusta jomman kumman tunnettuuteen/myyntiin/kilpailuasemaan? Sama pätee hotelliin.\nAmmattibloggaaja ei voi enää olla pelkästään lukijan ”ystävä”, joka vinkkaa esim mekkoalesta. Sillä mekkojen valmistajahan siitä todellisuudessa hyötyy rahallisesti. Kenen kassaan menee rahat? Jos sinä et ”yhteistyön” muodossa ota juuri silloin rahapalkkaa, sehän ei ole lukijan asia.\nklo 18:16 | 2.12.2017\nMusta on outoa, miksi pitää takertua sanaan yhteistyö ja tehdä listauksia, kuinka monta yhteistyöpostausta on kuukaudessa tehnyt. Lukija ei erottele yhteistöitä, kampanjoita, mainontaa ja piilomainontaa toisistaan, vaan ne kaikki merkitsevät kaupallisuutta. Kun lähes jokainen postaus kuvitetaan lukuisilla omilla kuvilla, ja tekstin lopussa on tieto vaatteiden merkistä ja vaatetta myyvästä firmasta, kyse on tuotesijoittelusta tai piilomainonnasta. Kun tämän yrittää kieltää, syntyy vaikutelma, että bloggaaja käyttää asemaansa väärin. Tämä pätee myös hotellipostaukseen, kuten myös Ivanaan. Esim. ostolakosta kertovan postauksen kuvituksessa on Ivanalta saatu mekko, joten on ontuvaa väittää, että uusimmassa Ivana-postauksessa ei olisi kyse minkäänlaisesta yhteistyöstä. Eihän siinä herranjestas ole mitään omituista, että mainostuloilla elävä bloggaaja tekee yhteistyötä brändien kanssa, päinvastoin! Mutta kun kritiikistä vielä suuttuu, se vahvistaa tunnetta aseman väärinkäytöstä. Mä lukisin tätä blogia mielelläni aktiivisemmin, jos Karoliina pääsisit sinuiksi noiden kaupallisuuden eri muotojen kanssa. Yhteistyöpostaukset eivät varmasti moniakaan blogimaailman tuntevia häiritse, mutta piilomainonta ja sen kaupallisuuden kieltäminen häiritsee. Lukijoita ei kannata aliarvioida vaan pitää heistä kiinni.


Hotellit Guerneville | Hotellitarjoukset | Hotels.com\nHotellit – Guerneville\nEtsi hotelleja kohteessa Guerneville\nNäytä kohteen Guerneville hotellit kartalla\nEtsitkö hotellia kohteessa Guerneville?\nGuerneville – yleiskuvaus\nRentouttava Guerneville tunnetaan luonnostaan ja joestaan. Sitä ympäröivät upeat näköalat rannalle ja kukkamereen. Täällä voit nauttia oluesta ja kahviloista ja harrastaa vaeltamista ja telttailua. Sään salliessa Goat Rock Beach sopii loistavasti auringonpalvontaan. Jätä aikaa tutustua paikallisiin nähtävyyksiin kuten Kendall-Jackson Wine Estate and Gardens. Guerneville on lapsiystävällinen alue, joka tarjoaa jokaiselle jotakin.\nGuerneville – missä yöpyä\nSuunnittelitpa sitten yöpyväsi vain yhden yön tai koko viikon, kohteen Guerneville lähellä olevalla alueella on majoitusvaihtoehtoja jokaiseen tarpeeseen. Etsi hotelleja lähellä kohdetta Guerneville Hotels.comin kautta tarkastamalla verkossa oleva karttamme, josta näet jokaisen hotellin lähialueen. Näin näet kuinka lähellä olet kohdetta Guerneville ja voit tarkentaa hakusi laajemmalle alueelle. Hintatakuumme ansiosta saat meiltä parhaat hotellitarjoukset halvimpaan hintaan.\nGuerneville – kulkuyhteydet\nSanta Rosa, Kalifornia (STS-Sonoman piirikunnan lentokenttä) sijaitsee 17,6 kilometrin päässä kohteen Guerneville keskustasta. Oakland, Kalifornia (OAK-Oaklandin kansainvälinen lentokenttä) on toiseksi lähin suuri lentoasema, 114 kilometrin päässä.\nGuerneville – alueen nähtävyydet\nHauskoihin aktiviteetteihin kuuluu telttailu ja viininmaistelu, sekä nähtävyydet kuten:\n• Porter-Bass Vineyard\n• Hartford Family Winery\n• Iron Horse Vineyards\nAlueen rannat, metsät ja joki ovat tunnettuja ja sen luonnonystävien suosimiin paikkoihin kuuluu:\n• Bodega Highlands\n• Western Hills Garden\nNäytä kaikki hotellit kohteessa Guerneville


Viitasaarella yksi kuollut henkilöauton ja rekan nokkakolarissa - Talouselämä\nViitasaarella yksi kuollut henkilöauton ja rekan nokkakolarissa\npäivitetty 19.3. 05:26\nViitasaarella Keski-Suomessa yksi ihminen on kuollut henkilöauton ja rekan nokkakolarissa, kertoo päivystävä palomestari. Surmansa sai henkilöauton kuljettaja. Rekan kuljettaja ei loukkaantunut. Turma sattui päivystävän palomestarin mukaan Viitasaarentiellä Viitasaaren pohjoispuolella. Pelastuslaitos sai ilmoituksen tapahtuneesta hieman ennen puoli viittä sunnuntaiaamuna. Tie on poikki turmapaikan kohdalta.


Suitsukkeet, Talvi lajitelma - Suitsukekauppa.fi\nHexa - 10,50 €\nVähennä tuotteen Talvi lajitelma määrää\nLisää tuotteen Talvi lajitelma määrää\nTalvi lajitelma tuo suitsukkeet syksyn pimeneviin iltoihin sekä sydäntalven pakkaspäiviin.\nTalvi lajitelma vaihtoehdot\nHexa pakkausten lajitelmassa on suitsukkeita yhteensä 60kpl ja se sisältää seuraavat suitsukkeet:\nCinnamon suitsuke on melko voimakas, mausteinen ja mielialaa kohottava tuoksu. Sopii hyvin niin keittiöön kuin olohuoneeseen. Kanelin tuoksu on omiaan talvella, etenkin joulun aikaan.\nFrankincense suitsuke on pihkainen tuoksu, jossa on paljon aromaterapeuttisia ominaisuuksia sekä vertaamatonta mielialaa kohottavaa potentiaalia. Frankinsenssi on yksi suosituimmista tuoksuista meditoinnin tukena.\nMusk suitsuke on lämmin, hurmaava ja viettelevä tuoksu. Myskin tuoksua on käytetty jo kauan vahvistamaan seksuaalisuutta. Myskin tuoksu on erinomainen myös luovan työn ja opiskelun tukena sillä myski voi aktivoida ajattelua.\nVanilla suitsuke on aromikas tuoksu, joka on peräisin uutetuista vaniljan kukista. Vaniljauutteen eteerisiä öljyjä on käytetty aromaterapiassa ja rituaaleissa ympäri maailman. Pehmeä, makea sekä virkistävä suitsuke tuoksu.\nYksi suitsuke painaa noin 2 grammaa ja palaa noin 40 minuuttia.\nhakusanat: kaneli frankinsensi frankinsenssi vanilja myski


Oikeus: Talvivaara ei voi syyttää vesiongelmistaan sateita | Vihreä Lanka\nTalvivaaran vedenotto ympäristötarkkailuraporttien mukaan. Varsinaista vesitasetta kaivosyhtiö ei ole vieläkään laatinut. Kuvakaappaus Vaasan hallinto-oikeuden päätöksestä.\nTalvivaaran kaivosyhtiö ei voi syyttää vaikeasta vesitilanteestaan poikkeuksellisia sateita, katsoo Vaasan hallinto-oikeus. Oikeuden näkemys sisältyy sen torstaiseen päätökseen, jolla se kumosi jälleen yhden Kainuun ely-keskuksen Talvivaaralle myöntämän poikkeusluvan.\nKumoamisella ei välttämättä ole enää käytännön merkitystä, sillä käsittelyssä ollut poikkeuslupa koski Kuusilampeen varastoitua jätevettä, joka on jo ilmeisesti juoksutettu ympäristöön.\nHallinto-oikeuden päätöksen perustelu on sen sijaan kiinnostava ja sillä voi olla merkitystä Talvivaara-asioista päätettäessä.\nTalvivaaran tekemät poikkeusilmoitukset ja ely-keskuksen niiden perusteella myöntämät poikkeusluvat ovat nimittäin järkiään perustuneet kaivoksen vaikean vesitilanteen aiheuttamiin ongelmiin. Näitä ongelmia Talvivaara on selittänyt "historiallisen" sateisella viime vuodella ja ely on nämä selitykset pääosin hyväksynyt.\nHallinto-oikeus on kuitenkin tarkastellut vesitasetta Talvivaaran omien selvitysten pohjalta.\nVuonna 2010 kaivosyhtiö pumppasi avolouhoksesta liki 1,5 miljoonaa kuutiota vettä ja otti kaivosalueelle Kolmisoppi-järvestä yli kolme miljoonaa kuutiota. Seuraavana vuonna Kolmisopesta otettiin saman verran ja avolouhoksesta pumpattiin yli 1,2 miljoonaa kuutiota. Ja vielä viime vuonnakin järvivettä otettiin kaivosalueelle kaksi miljoonaa kuutiota ja louhoksesta melkein saman verran.\nKolmessa vuodessa kaivoksen vesikiertoon on siis pumpattu avolouhoksesta ja Kolmisopesta liki 13 miljoonaa kuutiota vettä. Pois on laskettu alle neljä miljoonaa kuutiota.\nSuomen Luonto on epäillyt Talvivaaran selitystä viime marraskuun kipsisakkavuodosta lähtien. Lehti julkaisi huhtikuussa hallinto-oikeuden laskujen kanssa hyvin samansuuntaisen laskelman Talvivaaran vedenotosta.\nHallinto-oikeus laski myös viime vuoden sateiden vaikutusta vertaamalla niitä pitkän ajan keskiarvoon. Oikeuden arvion mukaan kaivokselle tuli viime vuoden sateiden vuoksi 1,6 kuutiota ylimääräistä vettä keskiarvoon verrattuna.\nNäiden tietojen perusteella hallinto-oikeus arvioikin, että ylijäämävettä on kerääntynyt kaivokselle toiminnan alkuvaiheesta lähtien, eivätkä sateet ole keskeinen syy veden kertymiseen kaivosalueelle.\n"Kaikessa toiminnassa tulee varautua sellaisiin sääolosuhteisiin, jotka tilastollisesti toistuvat noin joka 20. tai 50. vuosi. Tällä tavoin arvioituna vuosi 2012 ei ollut niin poikkeava vuosi, etteikö yhtiö olisi voinut siihen varautua. Kun vesitaseongelma on kehittynyt pitkän ajan kuluessa, yhtiön olisi tullut rakentaa alueelle lisää varastointikapasiteettia", oikeus toteaa.\nNähtäväksi jää, miten oikeuden päätös vaikuttaa muuhun Talvivaaraa koskevaan lupakäsittelyyn.\nkaivosteollisuus päästöt talvivaara


Uusitun kuistin sisäpuolta.\nUseimmiten kuistien varusteet ovat olleet melko vähäisiä. Kuvassa näkyvät kiinteät penkit ovat kuisteilla tavallisia. Joskus penkkinä on ollut istuinlaatikot, joiden sisällä on voitu säilyttää vaikkapa jalkineita tai työkaluja. Tällaiset kuistin sisutukseen perinteisesti kuuluneet pienetkin yksityiskohdat on syytä säilyttää, sillä ne ovat tärkeitä kuistin tunnelman kannalta.


Kilistetään samppanjaa, jutellaan niitä näitä - Radio ja TV - Helsingin Sanomat\nKilistetään samppanjaa, jutellaan niitä näitä\nSarja naisten arjesta alkaa kovin pintapuolisesti\nnaistensarja. 15-osainen sarja Oh-hoh mikä päivä! alkaa aika tylsästi. Kilistellään samppanjalaseja, jutellaan niitä näitä ja seurataan yhden naisen arkea. Ensimmäisen osan nainen on malli ja yrittäjä Niina Kurkinen.


Analyysi: Soten rakentaminen on vasta alussa - Suomenmaa.fi\nAnalyysi: Soten rakentaminen on vasta alussa\nMaakuntademokratia selkeyttää hallintoa, arvioi toimittaja Pekka Pohjolainen\nPekka Pohjolainen, Suomenmaa\t 9.11.2015 18:06 , muokattu 9.11.2015 19:57\nViikonvaihteen hallitusdraaman myötä monelle saattoi syntyä käsitys, että sote-ratkaisu on viimein syntynyt. Se on ennenaikainen ja väärä.\nHallituksen maanantaisessa tiedotustilaisuudessa kävi hyvin selväksi, että prosessi on vielä aivan alkutekijöissään.\nRakentajatermein tontti on ehkä hankittu ja sokkeli valettu. Kaikki muu on vielä enemmän tai vähemmän niin sanotusti vaiheessa.\nTiedossa on, että maakuntarajoja noudattavia itsehallintoalueita tulee 18, mutta sote-palveluiden järjestämisalueita vain 15.\nSitä, mitkä maakunnat joutuvat järjestämään terveyspalvelunsa jonkun muun kanssa, ei ole sovittu eikä nimetty. Poliittisen väännön aihe sekin on varmasti, mutta hallituksen murheista ehkä pienempiä.\nLaajan ympärivuorokautisen päivystyksen yksiköitä on 12.\nMuut nykyiset keskussairaalat jatkavat ympärivuorokautisen suppeamman päivystystoiminnan yksiköinä, joita laajemman päivystystoiminnan sairaalaverkosto tukee. Viiden yliopistosairaalan verkko jatkaa entisellään.\nMiten suppeamman ja laajemman päivystyksen verkon työnjako toimii, jää toistaiseksi auki.\nKysyä voi siten, kuinka käy jos vaikkapa jossakin Suomussalmen selkosilla moottorisaha lipsahtaa jalkaan tai synnytyksen aika koittaa laskettua aiemmin?\nPeruspalveluministeri Juha Rehulan (kesk.) mukaan ajatuksena on, että turvallisuuden tunne päivystyksestä säilyy, mutta joissakin paikoissa palvelun taso on pienempi.\nEsimerkiksi synnytysten osalta käydään läpi matkat maan eri osista, jotta turvallinen synnyttäminen on mahdollista.\nSelväksi tuli, että palvelujen hankinnan valinnanvapauden järjestäminen on aivan auki.\nAsiaa kuulemma selvitellään ja muualta Euroopasta katsellaan Suomeen soveltuvia malleja. Mahdollisena mallimaana mainittiin Ruotsi, jossa terveysasema pitää valita vuodeksi kerrallaan.\nPalvelujen valinnanvapauteen sisältyy riski kustannusten karkaamisesta. Asiaan kiinnitti viikonloppuna huomiota blogissaan myös entinen peruspalveluministeri Osmo Soininvaara (vihr.).\nSoininvaara muistutti, että valinnanvapaudessa olennaista on, mistä yksityiselle terveysasemalle maksetaan. Yksityisen terveysaseman ansaintalogiikan kannalta kun turhaa lääkärissä käyntiä ei ole, jos vain maksaja löytyy.\nHallitus alkaa pohtia asiaa lähiaikoina.\nToistaiseksi kustannusten hillitsemisestä on linjattu vain, että julkisten ja julkisesti rahoitettujen yksityisten sote-palvelujen laatu- ja kustannustietojen tulee olla julkisia ja niiden on kestettävä avoin vertailu. Vielä ei tiedetä edes sitä, miten nykymallisen työterveyshuollon käy.\nYksi osa hallituksen paketista näyttää kuitenkin melko valmiilta. Julkisen hallinnon kokoaminen kolmeen portaaseen eli kuntiin, itsehallintoalueisiin ja valtioon on selkeä ja varmasti perusteltavissa oleva ratkaisu.\nKun aluehallinto perustuu jatkossa 18 maakuntaan ja vaaleilla valittaviin valtuustoihin, demokratia vahvistuu. Kuntayhtymien viidakko voidaan purkaa, ja säästöä syntynee, kun hallintoa ja tukipalveluita yhdistetään.\nItsehallintoalueille siirtyvät sote-palvelujen lisäksi muun muassa pelastustoimen tehtävät, maakuntien liittojen alueiden kehittämiseen ja rahoitukseen kuuluvat tehtävät sekä alueellisen maankäytön suunnittelu. Myös toimenkuvaltaan vaikeasti hahmotettavat ely-keskukset jäävät historiaan.\nHallituksen suunnitelmissa on, että itsehallintoalueet perustetaan 1. tammikuuta 2019 alkaen. Ensimmäiset vaalit on tarkoitus järjestää joko 2017 tai 2018.\nitsehallintoalueet kunnat maakunnat sote


Muusikoiden.net - Keskustelu - Renaissance\n05.05.2006 23:24:46 (muokattu 06.05.2006 20:22:00)\nPäätinpä perustaa tällekin loistavalle bändille oman ketjun. Saattaa olla että oli aikaisemmin, mutta nyt on uusi. Mielestäni Renaissance on myös todella kova progebändi. Itseasiassa se on ainut bändi josta pidän jossa on naisjäsen (en ole sovinisti, ei vain ole sattunut kohdalle). Joudun tunnustamaan että kovin on uusi tuttavauus enkä omista muita kuin yhden live levyn.\nRenaissance luottaa akustisiin kitaroihin ja etenkin pianoon. Basso näyttelee huomattavaa osaa verrattuna vaikka Genesikseen. Kaiken kruunaa Annie Haslamin upea ääni. Vaikka sitä ei lasketakaan folkki progeen, niin mielestäni se sitä lähempänä kuin esimerkiksi Yessiä tai Camelia jne. Ikävästi on jäänyt Renaissance piiloon, eikä se koskaan saavuttanut edes Camelin tasoista suosioita. Muiden proge bändien tavoin Renaissance siirtyi 80-luvulla poppiin ja seuraukset oli arvattavia. Silti tosi kova bändi.\nKuunteleeko kukaan muu? Mikä studio albumi kannattaisi ostaa?\nHUOM: Jos et ennen ole kuullut käyppä kuuntelemassa kaksi ilmaista kappaletta :\nhttp://www.progarchives.com/Progres … ck_discography_BAND.asp?band_id=603\nUpea bändi. Minun listallani sijalla kolme heti Yessin ja Camelin jälkeen. Akustista progea parhaimmillaan. Hankala uskoa, että tämä bändi on suoraa jatkoa Yardbirdsille.\nStudiolevyistä omistan Ashes Are Burning, Turn Of Cards, Scheherazade ja Novella levyt. Upeita kaikki, joskin kokonaisuutena ehkä Turn Of Cards vie voiton. Monissa kappaleissa on kyllä kopsattu suoraan klassisia biisejä huomioimatta niitä mitenkään crediteissä, mistä hieman miinusta bändille. Mutta soundit on kohdallaan. Annien ääni on aivan uskomaton. Lisäksi Jon Camp on Chris Squiren veroinen basisti. Eikä muidenkaan tarvitse hävetä soittotaitojaan.\nMutta jos vain yhden Renaissance levyn haluaa hommata niin se on ilman mitään epäillystä fantastinen Live At Carnegie Hall tupla. Tästä ei mielestäni livelevyt parane.\nTodella hyviltä kuulostivat nuo pari biisiä. Hyvä ääni laulajalla tosiaankin.\n08.05.2006 16:30:12 (muokattu 08.05.2006 16:32:48)\nHankala uskoa, että tämä bändi on suoraa jatkoa Yardbirdsille.\nNiin, tai se ihan ensimmäinen, ensimmäisen levyn tehnyt Renaissance oli jatkoa Yardbirdsille kun mukana olivat Keith Relf ja Jim McCarty. Muista tuonaikaisista muusikoista kannattaa mainita loistobasisti Louis Cennamo. Tämä kokoonpano sitten hajosi kesken kakkoslevyn "Illusion" äänitysten ja mutkien kautta kokoonpanoksi vakiintui tämä Annie Haslamin Renaissance, minkä jäsenistöllä ei ole enää mitään tekemistä Yardbirdsin (tai muunkaan alkuperäisen Renaissancen) kanssa.\nTuossa originaalikokoonpano vuonna 1970:\nhttp://www.youtube.com/watch?v=tvOb … EU&search=Renaissance%20beat%20club\nJa myöhempää vuodelta 1977:\nTuossa vielä vuodelta 1974:\nJon Campilla oli tosiaan Chris Squire -tyyppinen Rickenbacker stereobassosoundi kohdallaan.\nEnpä ollut aiemmin nähnyt mitään videomateriaalia Renaissancesta aiemmin, joten nuo pätkät oli aivan upeaa katsottavaa (vaikka kuvanlaatu ei ehkä päätä huimaa). Aloitin jo haaveilun dvd paketista, muta se taitaa jäädäkin haaveeksi.\nMuistelisin pari vuotta sitten lukeneeni jostain, että Anniella oli joku projekti suunnitteilla Steve Howen kanssa. Voisi olla kiinnostavaa kuulla jos siitä joskus tulee mitään.\nKyllä Song for all seasons on yksi niistä merkittävimmistä levyistä meikäläisen TOP10 listalla koskaan. Kieltämättä Haslamin ääni on persoonallisen kuulas, raikas ja helposti tunnistettavissa. Musiikki muuten niin täyteläistä ja monipuolista.\nOnhan ne tehnytkin yhdessä, en muista mikä levy on kyseessä mutta ainakin versionti Yesin Turn Of The Centurystä löytyy siitä.\nJuu toihan on joltain niistä Yes friends & relatives levyiltä ja ihan mainio versio onkin. Mutta Anniella ja Stevellä oli mielestäni sen jälkeen joku laajempi projekti suunnitteilla, josta ei vissiin ole ainakaan vielä tullut mitään.\nHuom! Olet kirjoittamassa yli 937 päivää vanhasta yhtyeestä!\nPalautetaanpas tämä orkesteri ajankohtaiseksi. Renaissancelta on hiljan tullut ensimmäinen DVD (lisäinfoa Annie Haslamin kotisivuilta), mutta koska siitä puuttuu oma suosikkipiisini Ashes Are Burning, en viitsi suinpäin mennä ostamaan ennen kuin joku suosittelee. Eli jos on kokemuksia niin jakakaa.\nKatos vaan, tarttiskohan tilata. Renaissance oli joskus aikoinaan tärkeä bändi meikäläiselle, Song for All Seasonssin ilmestymisen aikaan. Ja tietty Ashes Are Burning ja muut iskevät vieläkin.\nRenaissancea oli muistaakseni aika muhkea kattaus Levykauppa Äxässä täällä Oulussa. Hmmmmm..\nTämä on ollut omia suosikkiprogeyhtyeitäni jo pitkään. Joskus Renaissancen mahtipontinen sinfonisuus aiheuttaa näppylöitä, mutta ehkä ne folk-vaikutteet korjaavat asiaa sopivassa suhteessa. Ja onhan se Annie Haslamin ääni aika hieno. Oma suosikkini Ashes Are Burningin ja Opening Outin lisäksi on varmaankin Song of Scheherazade-eepos. Varsinkin ne korkeat äänet siinä Annien laulussa. Eikä muuten ole tuo Northern Lightskaan yhtään hassumpi pop-kappale. Hienoja sovituksia ja melodioita sekä taitavaa soittoa, eikä liikaa turhaa kinkkisyyttä. Ehkä livevetojen syntikkasovitukset eivät aivan pärjää levyversioiden orkesteritööttäykselle, mutta kyllä tässäkin homma toimii varsin mukavasti: http://www.youtube.com/watch?v=mi_QCi4rjZM\nJos muuten tuommoinen akustisempi meininki naislaulajalla kolisee, kannataa tsekata sellainen 70-luvun orkesteri kuin Pentangle. On enempi jatsia ja folkkia, mutta laulussa on ehkä jotain samaa: http://www.youtube.com/watch?v=d9gCN9-Jnfg\n24.06.2010 19:53:04 (muokattu 24.06.2010 19:53:52)\nHuom! Olet kirjoittamassa yli 566 päivää vanhaan ketjuun!\nNäin on, mutta kun ei tuoreempaakan löytynyt niin minkäs teet...\nPääsin eilen todistamaan Renaissancen livekunnon NYC:ssä River to River kaupunkifestareilla Rockefeller Parkissa. Jos muutamaa lasta ei lasketa, niin olin vajaan 30-v:n iästäni huolimatta yleisön nuorimmasta päästä. Paikalla oli siis lähinnä pitkän linjan faneja. Renaissancea "lämmitteli" Steve Hackett. joka oli kohteliaasti ilmaistuna karmea. Basistin rock-kukkoelkeet, rumpalin dynamiikan puute + todella kammottava soolo yhdistettynä geneeriseen pseudoprogeen parilla muutaman tahdin Genesis-lainoilla aiheutti lähinnä vain myötähäpeää.\nRenaissance oli onneksi toista maata. Ennen keikkaa kuuntelin pari kertaa lävitse "Tales of 1001 Nights pt 1." -livelevyn sekä muutaman 70-luvun youtube-pätkän ja olihan se ilahduttavaa huomata, että Annien ääni on "kunnian päivien" kunnossa. Korkeimmatkin nuotit lähtivät vaivattomasti ja ylipäätään yhtyeen parhaimmillaan 5-ääninen stemmalaulanta kuulosti todella komealta. Keikka käynnisty vähemmän yllätyksellisesti "Prologuella" ja päättyi encorena esitettyyn "Mother Russiaan". Väliin mahtui mm. "Carpet of the Sun", "Running Hard" ja uusi biisi "The Muse and Mystique" tjsp.\nKiiminkiJoe: Huom! Olet kirjoittamassa yli 566 päivää vanhaan ketjuun!\nMahtavaa että yhtye on vielä kasassa ja kukkuu... Hieno orkesteri!\nOho, täällä on ketju tälle bändille. Scheherazadea on tullut kuunneltua vaikka kuinka monesti lyhyen ajan sisällä, on se upea. Turn of the cards löytyy myös hyllystä mutta se nyt ei ollut niin hieno, vaikka hyvä onkin. Täytyisi hankkia lisää levyjä.\nHyvä jos bändi on vielä pystyssä.\nSoitan melodista rytmimusiikkia.\n26.06.2010 02:50:30 (muokattu 26.06.2010 03:03:18)\nDiggailen kovasti kans Annien porukkaa ja loistavaa jos ovat koossa ja kuosissa...\nIhmettelen tosin tota Hackett-dissausta... Hesassa Savoyssa ainakin Hackettin meininki toimi perkeleellisenkin kovaa!! Ja eihän siitä montaakaan kuukautta ole! Onko ne muka sen jälkkeen muuttuneet paskoiks?? En jaksa uskoa... Se Steven kitarasaundi on viäläkin mun rintalastassa...\nMut Renaissance ja Haslam rules, se lienee tärkeintä!!!\n27.06.2010 04:03:44 (muokattu 27.06.2010 04:04:34)\nArtturi: Ihmettelen tosin tota Hackett-dissausta... Hesassa Savoyssa ainakin Hackettin meininki toimi perkeleellisenkin kovaa!! Ja eihän siitä montaakaan kuukautta ole! Onko ne muka sen jälkkeen muuttuneet paskoiks?? En jaksa uskoa... Se Steven kitarasaundi on viäläkin mun rintalastassa...\nMakuasioita kaiketi. Minua ei Hackettin ja orkesterin musiikillinen ja ulkomusiikillinen anti puhutellut (sävellykset, sovitukset, soundi, habitus, vuorovaikutus jne) ja viimeisenkin toivonpilkeen vei rumpalin soolo. joka oli yhtä kuin 5 minuuttia b-o-v-trioleja ympäri settiä. Todettakoon loppuun, että Genesiksen puitteissa Hackettista pidän kovastikin.\nAjattelin, että jotakuta saattaisi kiinnostaa tieto Renaissancen uudesta EP:stä, joka on siis jo julkaistu varmastikin 2010 kiertuetta varten. AJattelin, että koska kukaan ei ole heittänyt tänne linkkiä, pistän sen itse:\nTuolta sivulta voi käydä katsomassa miltä Renaissance kuulostaa nykyään levyllä. Ei pahaa ollenkaan, kun ajattelee kuinka alhaalla 80-luvulla käytiin.